
Jen ni denove post la someraj 
kongresoj kaj feriado. Eble 
surprizos vin, ke nia organo 
aperas en septembro, anstataŭ en 
oktobro, kiel kutime. Kelkaj 
samideanoj signalis, ke nia 
bulteno povus esti dumonata, sed 
tio povas esti nur kondiĉe, ke 
kunlaborantoj sendas siajn 
kolaboraciojn sufiĉe frue por 
printi ilin en nia magazino. Ĉifoje 
tio eblis, ĉar estas longega 
artikolo-prelego de nia kamarado 
Antonio Marco Botella, kiun ni 
publikigas tute ĉar oni ne povis 
aŭskulti ĝin en la Kongreso 
Universala de UEA (83 -a), pro 
manko da sano de la preleganto. 
Gi parolas pri nia pasinto, kiun 
oni elrabis ĉar tiuepoke hispanoj 
estismuslimoj. 

La reston de la Kongresa 
Temo ( Mediteraneo : ĉu ponto 
inter kulturoj?) mi mem recenzis 
je paĝo 24-a. Se estas malkon- 
sentoj pri miaj opinioj, mi espe- 
ras viajn artikolojn defendante 
viajn vidpunktojn. 

Interesa nova serio komen- 
ciĝas en la antaŭlasta paĝo, 

Enkonduko en muziko. Mi es- 


peras, ke la serio allogu vian 
atenton. 

Stranga, ĉarma muziko estas 
tiu de Ĝurĝura, prezentita — 
traduke, kompreneble — en paĝo 
2 1 . Gvidkantisto en tiu grupo es- 
tas tiu virino, Ĝura, kiu verkis la 
libron Vualon de 1' silento, kiun 
ni recenzis la lastan numeron. 

Giordano Moya parolas al ni 
denove pri sia alloga ideo, tut- 
mondiĝo, kiu solvos laboristajn 
problemojn. 

Se vi iam demandis al vi pri 
kiujn karakterizojn devas havi via 
verko, por ke ĝi iĝas mondfama, 
eble vi trovos respondon en tiu 
artikolo de Olga Lopez, Verkan- 
te, pensante. 

Himnoj temas pri tiuj 
emblemoj sonaj de landoj, kaj ties 
problemoj rilate al esperantistoj. 
Ankaŭ muzika eseo estas 
Andalusa muziko, kiu ne sole 
referas al Andaluzio. 

Mi esperas, ke vi trovu la 
legadon de tiu ĉi Kajero amuza 
kaj pensiga, kaj se io en ĝi levigas 
vian kontraŭan opinion, mi 
volonte konsideros vian artikolon 
por publikigo. 

Ĝis! 

Informoj de la Prezidanto 

Mi bedaŭras, ke mi estis tiel dura je 
mia unua informo al haleanoj. Mi 
devis gratuli mian antaŭulon pro sia 
sindonema, longa kaj interesiga agado kiel prezidanto 
dum kvar jaroj, malgraŭ tio, ke estante emerita, 
anstataŭ libertempi kaj ripozi, li alfrontis la defion 
levigi nian asocion ĝis la alta nivelo kia mi heredis 
ĝin. Pro tio nur ĝentilajn vortojn mi povas diri pri la 
agado de Marteno Bustino Benito. Kvankam mi 
ankoraŭ volas eksprezidantiĝi, tio estas ĉefe, ĉar mi 
ne kredas, ke mi povas daŭrigi lian agadon je la sama 
nivelo. Tamen, mi klopodos fari ĉion, kion mi povos 
por ke Hale malstagnu. Tiudirekte, oni starigos 
novajn kursojn, ne sole pri Esperanto, sed ankaŭ pri 
Hale; por ke ni haleanoj lemu pri kio estas Hale, por 
kio oni kreis ĝin, kaj kio estas la esenco de Hale. Mi 
konsilas al ĉiuj legantoj kiuj povas, ke vi venu al la 
Kongreso VEFa de Lorko (la 13-.an de marto 1999), 
kiam la unuan prelegon pri tiu temo estos dirata. 

Amike kaj kamaradece salutas vin, 



'ĴVtaTta ctel 'TfCcvi. 

Al-Andalus , brila Mediteranea 
ponto inter kulturoj 


Gesamideanoj kaj amikoj: 



La organizantoj de tiu 
ĉi programero, invitis 
min prelegi pri histo- 
ria temo kaj provi rilati 
al miaj argumentoj la 
temo, Medi- 
teraneo — Ponto inter 
. Kaj en tiu linio 
prezenti al vi, laŭ mia imago, 
la periodon de la iama Al-Andalus. Kiel 
aldono al tiu specifa temo historia, ili 
proponas: eventuale kiel indikon por la 
estonteco de la nunaj socioj loĝantaj 
ĉirkaŭ Mediteraneo. 


La temo tiel proponita estas iom pli 
ol kompleksa, ĉar ĝi postulas ne nur 
rigoran priskribon de historiaj eventoj, 
sed ankaŭ grandan imagokapablon por 
translokigi la indikojn profiteblajn de 
mia historia rakonto al la nuna realo kaj 
al la estonteco de la apudmediteraneaj 
socioj. Tiu dua parto postulus pli da 
tempo kaj specifan scion pri la modemaj 
socioj, ĉar ni devus transsalti de la 
mezepoko, de viveroj kaj pensomanieroj 
de antaŭ pluraj jarcentoj pri kiuj mi emas 
okupiĝi, al tiu aktuala kun forta akcento 
socipolitika de la nuntempo, kiam la 
modernaj teknikoj pri interkomunikado 
flugas super maroj kaj oceanoj. Tio tute 
ne signifas, ke ni devas definitive 
deflankigi tiun duan parton, tute ne, sed 

■Prononcu al anda lus. 


sendube konvenas prokrasti ties 
komentojn kaj eventualajn debatojn por 
venontaj tagoj, kaj se eble, por pritrakto 
en speciala fommo. 

Mi rezignas, do, komenti tiun duan 
paragrafon de la prelego-propono, kiu 
eble devojigus nian disertacion, de la 
kampo historia al tiu de la nuntempo, 
tial mi alĝustigos mian prelegon al tiu 
de la kongresa temo kaj konkretos ĝin 
al la parto historia kaj kultura de Al- 
Andalus, kaj kiel sola indiko de la dua 
parto proponita de la organizantoj, nur 
la elmontron kiel ĝi funkciis kiel 
interkomunikilo de la kulturo de orien- 
to kaj alporto de ĝiaj plej puraj esencoj 
al okcidento, sed sen tro detala 
profundigo. Kaj antaŭ ol eniri en la 
kemon de mia prelego mi devas emfazi, 
ke mi estas nek profesia historiisto nek 
arabisto, do mi traktos la temon el 
vidpunkto de studemulo, kiu jam de 
antaŭ multaj jaroj sin sentis allogita de 
tiu periodo de nia historio, ne tro konata 
kaj ofte eĉ miskomprenata. Kaj la sola 
novaĵo de mia prelego povas konsisti, 
el mia versio pri tiu civilizacio sub 
vidpunkto de la arabaj verkistoj kaj aliaj 
fakaj studemuloj de ne gravas kiu parto 
el la mondo. 

Kaj tio ne devas skandali iun ajn, 
malsamaj versioj ekzistas pri samaj 
faktoj, ja ni ĉiuj konsentas pri la simpla 
difino de la koncepto historio kiel 
rememoro de realaj faktoj iam okazintaj, 

sed ankaŭ estas ĝenerale akceptitaj, 
diversaj interpretoj pri samaj faktoj, ĝis 
tia punkto, ke se rakontite de unu aŭ alia, 
la konkludoj povas esti tute malsamaj. 
Tia estas la kazo pri Al-Andalus, kiu, se 
rakontite de okcidentaj historiistoj, te- 
mas pri geopolitika konkero de Iberio 
kiel rezulto de ekspansia politiko de 
araboj, kaj laŭ versio de mezorientaj 
araboj kaj aliaj kompetentaj fakuloj te- 
mas pri ekspansio kun forta influo 
religia, kies plej grava rezulto estis la 
kreo de unika civilizacio sur iberaj 
teritorioj, tute nekomparebla al iu ajn 
alia, ĉar el simbiozo de la kulturoj his- 
pana-latina, araba kaj juda fruktis la al- 
andalusa, daŭrinta ok jarcentoj, kiu 
provizis al Okcidento per bazaj 
priscienciaj scioj, kiuj daŭre viglas en la 
fundamentoj de la okcidenta civilizacio. 

Tuj post la klarigo kaj karaktero de 
mia prelego, mi citas kiel komencodaton 
de mia studaĵo la jaron 632-an, forpaso 
de la profeto de islamo, Mahometo, kaj 
momento kiam komenciĝas la ekspansio 
de la muzulmanoj, orienten al Azio, 
okcidenten por la regado de 
Mediteraneo. 

En la jaro 708-a, kun la konkero de 
Tanĝero (nuna Maroko) fare de la trupoj 
komanditaj de Mŭsa ibn Nusayr, la tuta 
Nord-Afriko, de Egipto ĝis Atlantiko, 
restis sub la kontrolo de la arabaj trupoj. 
Eble por kompletigi tiun kvazaŭ revon, 
ankoraŭ mankis la konkero de Iberio, 
kies fabelaj riĉaĵoj, tiel proksimaj, allogis 
la arabojn kaj iamaniere invitis ilin al 
okupado. La historio de la alveno de 
araboj en Hispania estas plena de 
legendaj epizodoj tre malfacile pruveblaj, 
sed kun eksterordinara beletra beleco, en 

kiuj amo kaj perfido, malamo kaj morto, 
rolas kiel protagonistoj de historiaj 
eventoj, tiel altirfortaj, ke belaj pecoj el 
ili aperis post jarcentoj kaj jarcentoj en 
la hispanaj kristanaj anonimaj 
kanzonaro kaj romancaro... 

Sed ni revenu al la mondo de la 
historiaj faktoj por konstato, ke en la jaro 
710-a, laŭŝajne, generalo Mŭsa ibn 
Nusayr ordonis sian subkomandanton 
Tariq ibn Zuirad translokiĝi al Hispanio 
kun cent rajdantaj soldatoj kaj 400 
infanteriaj en esplora misio, de kie ili 
revenis kun abundaj riĉaĵoj kaj tre bonaj 
impresoj por eventuala invado de tiuj 
teritorioj. Kiel sekvo de tiu esploro, 
generalo Mŭsa ordonis la invadon de 
Hispanio, tiam regata de gotoj, kaj estis 
denove Tarik, kiu en la jaro 711-a, 
komandante 9 000 berberajn soldatojn, 
elŝipiĝis sur hispanan teron okupante 
fortikaĵon, kiu ricevis sian nomon 
(Chabal Tarik), hodiaŭ konata kiel 
Gibraltaro. 

Apenaŭ Don Rodrigo, reĝo de gotoj, 
batalanta en tiu momento ĉe la nordo de 
Hispanio, eksciis pri tiu invado, marŝis 
rapide suden kun sia armeo konsistanta 
el 50 000 ĝis 100 000 soldatoj, kaj trovis 
la malamikon apud rivero Barbate aŭ 
Guadalete (Wadi-Lakka por araboj) kie, 
eble, okazis granda batalo kaj Don 
Rodrigo estis venkata kaj mortigata. 
Sajne tiu terura batalo pri kiu parolas la 
kristanaj kronikoj neniam okazis, ĉar 
komandante ambaŭ flankojn de la armeo 
de Don Rodrigo estis Don Julian kaj 
Sisberto, fratoj de la forpasinta gota reĝo 
Witiza, kies filo Ahila (tro juna ankoraŭ 
por funkcii kiel reĝon kaj ĉefon de la 
armeo) pretendis la tronon okupitan de 


Paĝo 6 


HALE 





1998 

Don Rodrigo. Kiam komenciĝis la 
menciita batalo, ambaŭ fratoj dezertis el 
la gota armeo kaj batalis kun la trupoj 
de Tarik, tial, la armeo de Don Rodrigo 
restis strategie rompata kaj siaj trupoj 
facile venkataj kaj li mem mortigata. 

La legendo diras, ke Don Julian 
Oppas, gubernatoro de Ceŭto, havis 
filinon nomatan La Cava, kiu estis logita 
kaj sekse perfortigita de Don Rodrigo. 
Kiel venĝon, Don Julian sugestis al la 
araboj invadi Hispanion kaj promesis ilin 
provizi de sufiĉe da ŝipoj kaj li mem 
partopreni en la batalo kontraŭ la gota 
reĝo. 

Post tiu batalo aŭ eble bataleto, Tariq 
konstatis, ke ne plu restis serioza 
kolektivo da soldatoj kiel eventuala 
malamiko, kaj kun la konsento de siaj 
generaloj, sed sen la permeso de sia es- 
tro Mŭsa, daŭrigis la okupadon de 
hispanaj urboj, sen kontraŭstaro, ĝis 
atingi Toledo-n, la tiama hispana 
ĉefurbo. 

Informita Mŭsa ibn Nusayr pri la 
sukceso de Tariq sur iberaj teritoroj, kaj 
ambiciante similajn gloron kaj riĉaĵon 
kiel tiuj de sia subkomandanto, li decidis 
partopreni en tiu kampanjo kaj en la jaro 
712-a elŝipiĝis tiucele komandante 18 
000 soldatoj, grandparte el ili araboj, kaj 
sekvante alian itineron ol tiu de Tariq, 
atingis Toledon post okupi diversajn 
gravajn urbojn ĉe la sudo de Hispanio. 
En Toledo ambaŭ militistoj renkontiĝis 
kaj konsentis pri la strategio de la 
sekvanta kampanjo. La rapida okupado 
de hispanaj urboj fare de la trupoj, unue 
komanditaj de Tariq ibn Zirad kaj poste 
de Mŭsa ibn Nusayr aŭ sia filo ‘Abd al- 

Kzz\z, nur eksplikeblas pro la pacema 
sinteno de la arabaj trupoj, kiuj eĉ sin 
sciantaj kiel venkantoj, neniam sin 
montris kiel tiaj, kaj en neniu kazo 
humiligis la kristanajn loĝantojn. 
Apenaŭ ili kontaktis kun la loĝantaro de 
iu ajn urbo, oni proponis ĝin malavaran 
traktaton, en kiu oni respektis la tuton 
de siaj plej amataj tradicioj. La unua el 
tiuj pacotraktatoj, modelo akordita inter 
kristanoj kaj araboj, estis tiu subskribita 
en Auriola en la jaro 713-a fare de la 
kristana Gubernatoro de Auriola, 
Teodomiro, kaj la filo de Mŭsa, ‘Abd al- 
Azziz, en kiu oni garantiis pacon, libe- 
ran praktikadon de la propra religio kaj 
politikan aŭtonomion por la tuta regiono. 
Kompense, ĉiuj loĝantoj, nobeloj kaj 
kamparanoj, devis pagi ĉiujare difinitajn 
impostojn sub la formo de nutraĵoj. 
Agrabla surprizo por la venkitoj estis la 
fakto, ke la impostoj estis konsiderinde 
malpli altaj ol tiuj pagendaj al la antaŭa 
gota reĝimo. 

La prestiĝa historiisto kaj 
antologiisto ‘Abd al-Dabbi detale 
priskribas tiun eventon okazintan en 
Auriola kaj kopias la menciitan 
traktaton. La novaĵo dissemiĝis tra la tuta 
Hispanio, kie ĝenerale oni akceptis ne 
batali sub la garantio de similaj traktatoj. 

Post la vintro de la jaro 713-a, la 
armeoj de Tariq kaj Mŭsa kunfanditaj 
en unu sola, jam definitive komanditaj 
de la generalestro de Nord-Afriko Ibn 
Nusayr, daŭrigis sian progresadon 
okupante post Alba de Tormes, 
Salamankon kaj aliajn malgrandajn 
urbojn aliajn pli gravajn, kiel Zaragozon, 
Lleidon, Barselonon kaj preter la 
Pireneoj, Narbonon, Avinjonon kaj 

Lionon, ĝis Puatiero, kie, antaŭ la firma 
rezistado de frankoj, ili restis surloke 
dum pluraj jaroj, nur sporade batalantaj. 
Mŭsa revis reveni en Damaskon tra Cen- 
tra Eŭropo kaj Konstantinoplo, sed tiu 
projekto konsternis la kalifon Al-Walid 
(705-715), kiu, apenaŭ informita, kolere 
ordonis al la generalo Mŭsa sin prezenti 
persone antaŭ li en la Damasko-kortego, 
ne nur ĉar la projekton li konsideris vera 
frenezaĵo tute ne plenumebla, sed ankaŭ 
— kaj pli grave — ĉar ne ordonita de li, 
la kalifo, li sin konsideris ofendita. 
Cetere, en la Damasko-kortego jam oni 
tro murmuris pri la milit-prestiĝo kaj 
riĉaĵoj akumulitaj de generalo Mŭsa, kaj 
tio vekis la envion de la plej influhavaj 
korteganoj kontraŭ li. 

Mŭsa prokrastis sian revenon al 
Damasko kiel eble plej, sed fme li devis 
obei la kalifon, kaj en la jaro 714-a 
marŝis li fronte de karavano tra Nord- 
Afriko, Egipto, Palestino ĝis la kalifejo, 
lasante kiel ĉefkomandanto de Tanĝero 
al unu el siaj filoj, alia el ili ĉefo de la 
armeo de Ifriquiya kaj al sia plej amata 
filo, ‘Abd al-Azziz, kiel unua 
gubematoro de Al-Andalus, kiu starigis 
la oficialan sidejon en Sevilo. 

Tuj post la alveno en Damaskon de 
generalo Mŭsa forpasis la kalifo al- 
Walid, tial li estis akceptata de la nova, 
Sulayman (715a-717a), ne kiel generalo 
triumfanta en cent bataloj, sed kiel homo 
nedigna de la gloro kiun li jam posedis, 
devigata pravigi sian konduton antaŭ li. 
Sed lia malfeliĉo ne finiĝis post tiu 
amara akcepto, ĉar apenaŭ unu jaron 
poste (716-a) lia filo ‘Abd al-Azziz estis 
perfide murdita, ŝajne pro ordono de la 
Damasko-kalifo mem. 


La morto de ‘Abd al-Azziz 
senstabiligis la politikan situacion de Al- 
Andalus pro rivalecoj plej diversaj el 
pluraj minoritatoj, kiuj malfaciligis la 
disvolvon de ia ajn efika politiko de la 
sinsekvaj gubematoroj (21 laŭlonge de 
40 jaroj). Apenaŭ inter ili oni povas 
elstarigi la regadon de ‘Abd al-Rahman 
ibn ‘Abd Allah al-Gafiqi' (730-732), kiu 
preskaŭ metis finon al tiuj tribaj luktoj 
antaŭ ol marŝi norden, preter la Prieneoj, 
fronte de militekspedicio konsistanta el 
okdek mil soldatoj por batali kontraŭ la 
trupoj de Karlo Martel. Ambaŭ armeoj 
batalis dum unu semajno inter Turo kaj 
Puatiero, en kiu mortis al-Gafiq'i. 
Konsternitaj post la perdo de sia 
generalestro kaj aliaj strategiaj 
problemoj, la arabaj trupoj revenis en Al- 
Andaluson kaj starigis firman landlimon 
inter la Pireneoj kaj Zaragozo. 

Dum tiuj eventoj okazis en Al- 
Andalus, la centra registaro de Damasko 
travivis teruran nesubteneblan krizon 
pluraspektan, en kiu miksiĝis la milito 
nedecidita kontraŭ Bizancio, la ribeloj 
de Aziaj okupitaj teritorioj, kun la propra 
situacio ekonomika-socia, ja la popolo 
protestis kontraŭ la altaj impostoj, kiujn 
ili devis pagi. Tuj post la ribelo de Sirio, 
la kalifo Hiŝam (724a-743a) devis forlasi 
Damaskon kaj starigi sian sidejon en 
Rusafa, urbo kiu situis en la dezerto, kie 
la omaja familio retrovis la kadron de 
ilia ancestra vivo, konsistanta el 
bankedoj, ĉasoj, poeziaj recitaloj kaj aliaj 
amuzoj. En la jaro 749-a konspiro 
politika-religia kaj sekva ribelo sukcesis, 
kaj en la jaro 750-a nova kalifo el la 
familio ‘Abbasia estis proklamata en 
Kŭfo, kaj la lasta kalifo de la omaja 
dinastio, Marwan la 11-a, estis venkata 

kaj mortigata apud rivero Grand Zab, 
alfluanta en la riveron Tigrison. 

La nova ‘Abbasida reĝimo deziranta 
certigi sian estonton kaj eviti eventualajn 
rivalojn de la omaja dinastio, ruze 
preparis bankedon kaj invitis al ĝi ĉiujn 
membrojn trompe indikante ilin por de- 
finitiva paco inter niaj familioj, sed dum 
la festo oni murdis ĉiujn omajajn 
invititojn, escepte de unu el ili ne 
partoprenanta en ĝi, la juna ‘Abd al- 
Rahman, kiu apenaŭ eksciis pri la terura 
masakro forkuris, unue al la dezerto 
serĉante rifuĝon ĉe fidelaj beduenoj, pos- 
te eksterlanden: al Palestino, Egiptio kaj 
Nord-Afriko, ĉiam sovaĝe persekutata de 
la novaj ‘abbasiaj landomastroj kaj 
timante ĉiu-momente perfidon kaj 
morton. Ne trovante sekurecon en iu ajn 
loko, en la jaro 754-a ‘Abd al-Rahman 
pensis kiel plej adekvata loko por defi- 
nitiva restado pri Al-Andalus, kaj tiucele 
li sendis sian serviston Badr tie, por 
esplori kiajn eblecojn oni povus trovi en 
tiu lando: li kontaktis kun pluraj arabaj 
minoritato-ĉefoj, inter ili la jemenia, kiu 
entuziasme akceptis la ideon pri la es- 
trado de la prestiĝa omajido, kaj sendis 
ŝipeton por translokiĝo de la princo al 
hispanaj teroj. 

Kun alveno de Abd al-Rahman en Al- 
Andaluson, aliaj minoritatoj ankaŭ sin 
sumis al tiu entrepreno por konkordo de 
al-andalusanoj, pensante ke, eble, sub la 
gvidado de tiu princo oni povus retrovi 
stabiligan pacon inter la diversaj 
minoritatoj. Kaj kiel okazis, apenaŭ 
alveninte la juna ‘Abd al-Rahman, 
multnombraj soldatoj enviciĝis en sia 
armeo kaj tiam komencis sian 
kampanjon kontraŭ tiuj grupoj ankoraŭ 

malfavoraj al li, venkis ĉiujn ilin en 
Archidona, Sidonia kaj Sevilo en sia 
militirado al Kordovo, okupante ĝin en 
la jaro 756-a, kie li starigis la ĉefurbon 
de la emirio, poste venkis al la tiama 
gubematoro Yusuf, en Alameda, kaj nur 
26-jaraĝa, li sinproklamis unuan emiron 
de Al-Andalus. Sed tiuj ne estis liaj lastaj 
bataloj, ankoraŭ li devis venki plurajn 
ribeletojn en diversaj regionoj de la 
lando, dum preter la Pireneoj la reĝo 
Karolo la Granda, posedanto de granda 
imperio kaj en tre bonaj rilatoj kun la 
reĝimo ‘abbasia de Bagdado, pretendis 
konkeri Al-Andalus kaj tiucele en la jaro 
778-a lia armeo atakis la al-andalusojn, 
konkeris Pamplonon kaj sieĝis 
Zaragozon, sed li ne sukcesis konkeri 
ĝin, kaj sub la premo de pluraj urĝaj 
problemoj, li kun siaj tmpoj devis returni 
al sia lando, sed survoje sia armeo estis 
surprize atakata inter la navaraj montoj 
de Roncesvalo fare de kristanoj kaj 
muzulmanoj aliancitaj, kiuj okazigis al 
lia armeo terurajn perdojn, inter kiuj 
mortis prestiĝaj militistoj, la plej fama 
el ili estis la kavaliro Rolando, poste 
prikantata kiel heroo per la tiel nomata 
Kanzono de Rolando. 

Post atingi tiel malfacile la pacon en 
la lando, ‘Abd al-Rahman, posedanta 
eksterordinaran lertecon politikan, sin 
dediĉis al la kreo kaj disvolvo de la 
multnombraj eblecoj agrokulturaj, artaj, 
soci-politikaj, kulturaj k.a. religeblaj en 
Al-Andalus. Li elektis inter siaj plej 
kapablaj kaj fidelaj homoj la unuajn 
gubematorojn por la diversa al-andalusaj 
regionoj, starigis la unuajn irigaciajn 
sistemojn en la tuta lando, importis el 
mezoriento arbofruktojn kaj legomojn. 

kiuj riĉigis precipe la sudan kaj orien- 
tan bedaron de la lando. Li strebis 
disvastigi inter siaj regatoj la kutimojn 
de la araba popolo: amo al la poezio, ins- 
tigo al sciencostudo kaj muzulmanaj 
tradicioj, li mem verkis belajn poemojn 
kelkaj el ili reproduktitajn en mia verko 
Lirikaj perloj el Al-Andalus 2 . Li 
plibeligis Kordovon per ĝardenoj, novaj 
konstruaĵoj kaj publikaj modernaj 
banejoj, ekkonstruis la grandan 
moskeon, modelo de aliaj konstruotaj en 
Al-Andalus, kaj ordonis ankaŭ konstrui 
por sia propra loĝado belegan palacon 
nomatan al-Ruzafa, ĉirkaŭata de 
ĝardenoj, mirindaĵo ja de tiu epoko. 


' l ĝawui kud tvti, ka palma! 

Jaiaavi&aA. tti pji. OJecidUtda; 
didia, dU vii, tua lattdU, 
ja, hc laAaA, tmati tvtcttAcm! 
Ploni ksuvt tvti tU vtc, pot/aA,, 
Ĝac, pauv uia vuuivtaitam- 
im, vtc teatoA, evt la ĥaaa 


la doioAavi ĥaj, la rptovt. 
ĝe tu vvtiavt ijei-Jnevvtvlovt 
p/itMAi, dcvtL — leia palvuo ! — 
im, ĥavttpacmvA- ĥvtvt ĥla/tcco 


vvtiajvt ĥaj la dolcavt davitovt 


Kaj i/i dkeuttd, ite/iii laavttojvt, 


devtdti i/vajvt l 
ai ka Jttaiaj oecAaj palvvioj 
dke la dkidia Onievito , 


ĥittjvt laĥvMt dke Oitjitaio 
ĥiavia ĥiei juoia tjevvto, 
piej ĥovidiavite aĥuuvviadatd,; 


ĥaj ĥuvt tio wti eluoĥatd, 
la Jaiaiavt dvuitĥnvveiovt, 
la judniovt, ĥie Akvĥdd, 

ĥanad, miavt neuevteeiovtk (el Lirikaj perloj de Al- 

Andalus, pp. 9-a/10-a). 


En la jaro 76-a la sidejo de la kalifejo 
de Damasko translokiĝis al Bagdado kaj 
dekon da jaroj poste, Abd al-Rahman, 
ĝis tiam teorie dependanta de la 
Bagdado-reĝimo, rompis ĉiun ligilon 
kun sia patrio kaj deklaris Al-Andalus 
kiel emirion tute sendependa. 

Post tiu solena deklaro decidita de la 
emiro ĝuste kiam li estis konstatinta ke 
la Bagdado-kalifo komplotis por mortigi 
lin, jam ne plu ekzistis oficialaj rilatoj 
inter ambaŭ landoj, tamen intensa fluo 
de personoj kun interesoj diversaj, 
kulturaj mesaĝoj kaj komercaj 
produktaĵoj venis el mezoriento tra 
Mediteraneo, antaŭ la konstato ne nur 
pri la riĉeco kaj prospero de Al-Andalus, 
sed ankaŭ pri la evidento, ke ĝi sendube 
baldaŭ montriĝos kiel unu el la plej 
gravaj potencoj de la apudmediteraneaj 
landoj. 

En tiuj jaroj oni parolis en Hispanio 
plurajn lingvojn: la romancan, devenante 
el la latina en sia vulgariĝa periodo, 
parolata de hispanoj; la araban, kiel 
oficialan lingvon de la regantoj; 
berberan, dialekto nur parolata de 
soldatoj de Nord-Afriko, kaj la hebrean, 
uzata en la judaj kvartaloj de tiu 
minoritato. Baldaŭ la araba superis ĉiujn 
aliajn kaj ne nur ĉar ĝi estis la lingvo de 
la regantoj, sed precipe ĉar teorie kaj 
pragmate ĝi montriĝis kiel la plej 
kompleta kaj fleksebla de tiu epoko, 
kapabla esprimi de la fantazio de la plej 
imagopova menso al tiu objektiva de 
pragmata homo en ĝia ordinara uzo. Gi 
posedis riĉan trezoron konsistantan el 
alta nombro da uzeblaj vortoj, kaj krom 
tio ankaŭ la eblecon por derivi el unu 
vorto-radiko indikanta agon, 

multnombrajn terminojn por aliaj 
esprimoj laŭ la kapablo kaj sentiveco de 
ĉiu homo, tiamaniere ke la multnombro 
da fonemoj ebligis al parolanto esprimi 
plej diversajn bildojn, ĉu por simpligo 
de la diroformoj, ĉu por beletra uzo 
inventante rafinitajn paragrafojn 
envolvitajn en belaj metaforoj, kio en la 
lirika kampo faciligis la trovon de la 
ĝusta vorto eĉ por nuanci ĝin de certa 
melodio kaj ritmo vere nekredeblaj... Se 
al tiu ebleco oni aldonas la tradicion de 
la poezio el beduena origino, ni tuj 
komprenos kial la araba lingvo neniam 
havis seriozan rivalon en Iberio. 

En tiu etoso la naskiĝo kaj 
malvolviĝo de la poezio en Al-Andalus 
estis rapida kaj ne nur ĉar de la unua 
momento la emiro akceptis en sia palaco 
salajrataj poetoj kaj kantistinoj, sed 
ankaŭ ĉar la plej prestiĝaj gramatikistoj 
konsilis al la pedagogoj lemigi poezion 
antaŭ ol ia ajn alia scio, ja ili opiniis, ke 
tiu apriora lernado plifaciligis la 
komprenon de la ceteraj lernofakoj. La 
amo de la hispanoj al la poezio, inkluzive 
de tiuj, kiuj restis fidelaj al la kristana 
doktrino, estis tiel fervora, ke la fama 
intelektulo de tiu epoko, la monaho 
Alvaro de Kordovo, plendis ke siaj 
samideanoj tute malzorgis la latinan 
lingvon, entuziasme legis poemojn kaj 
rakontojn en la araba, kaj eĉ verkis en 
tiu lingvo versojn pli korekte kaj elegan- 
te ol la araboj mem... 

La poezio kuŝis, do, en la koro mem 
de la tuta scio kaj kulturo kiu ekfloris 
dum tiuj jaroj ĉe la sudo de Eŭropo, en 
Al-Andalus, kaj tiu estis sufiĉa allogo 
por altiri la venon de intelektuloj plej 
diversaj: scientistoj, poetoj kaj aliaj 

prestiĝaj studemuloj el mezoriento, kiuj 
aspiris ankaŭ al la oficiala protekto 
ĝuebla en Al-Andalus, kie kunvivis en 
harmonio diversaj rasoj kun ties 
koncemaj religioj, lingvoj kaj kutimoj, 
etoso ne facile trovebla en aliaj landoj. 

Jen kiel ekfunciis Al-Andalus kiel 
ponto inter kulturoj ! 



En la jaro 788-a forpasis la unua 
emiro de Al-Andalus, Abd al-Rahman 
la I-a, kiu lasis post si gravajn atingojn 
por al-andalusoj. La sekvantaj emiroj, 
Hiŝam la I-a (789a-796a) kaj al-Hakam 
la I-a (796-822) daŭrigis la taskon 
komencitan de la unua omajo, sed post 
tiuj emiroj, regis la emirion Abd al- 
Rahman la Il-an (822-852), jam 30- 
jaraĝa, imagokapabla kiel poeto, kun 
grava militista sperto kaj granda talento 
kiel administranto. Li organizis la 
registaron kreante la figuron de la 
veziroj, laŭ modelo ‘abbasia, kiuj helpis 
lin pri ĉiuj rego-taskoj, kaj tio enorme 
influis en la progresado de la lando en 
ĉiuj aspektoj : li ampleksigis la Kordovan 
moskeon, konstruis aliajn en Sevilo, 
Haeno, k.a. urboj kaj krom belaj palacoj, 
li ankaŭ ordonis konstrui la unuan 
basenegon de Al-Andalus. Dum lia re- 

gado, la poezio de Al-Andalus pasis de 
la periodo de sia formiĝo, laŭ modelo de 
mezorientaj poetoj, al tiu reprezenta de 
la propra socio. La emiro sendis al 
Mezopotamio spertajn fakulojn por kopii 
la plej gravajn prisciencajn verkojn 
originale verkitaj de grekoj kaj persoj, 
ja li mem studis antikvajn tekstojn pri 
filozofio kaj medicino, kaj fondis kaj 
starigis la sidejon por altaj kaj prisciencaj 
studoj en sia propra palaco, kaj alian por 
lernigi muzikon en kiu formiĝis la 
popularaj kantistinoj Fadal, Adam kaj 
Qalan. 

Sed la famo de tiuj brilaj steloj de la 
kanto paliĝis je la alveno de Ziryab, 
kromnomita la nigra birdo. Lia prestiĝo 
estis tiel granda kaj lia influo en la tiama 
al-andalusa socio tiel grava, ke mi devas 
iom paroli pri li: Naskiĝinta en Bagdado 
en la jaro 789-a, li devenis el persa 
familio kaj lernis muzikon kaj kanton 
en la lemejo de la Bagdado-kortego kiun 
gvidis Iŝaq al-Mawsili. Tiamaj kronikoj 
rakontas, ke iun tagon, la kalifo Hariin 
al-Raŝid (766a-809a) demandis al la 
menciita majstro ĉu iu ajn el liaj lemantoj 
speciale elstaris super la aliaj. Lamajstro, 
responde, prezentis al li sian lemanton 
Ziryab. Nur unu fojon tiu ĉi kantis antaŭ 
la kalifo, kaj li tion faris tiel majstre, ke 
la kalifa moŝto vere entuziasmiĝis. La 
tiamaj kronikoj de Al-Maqqari rakontas, 
ke kiam Ziryab sin prezentis antaŭ Harŭn 
al-Raŝid oni donis al li la liuton de la 
majstro, sed li ne akceptis ĝin, kaj firme 
diris al la kalifo: 

- Sinjoro, se vi volas, ke mi ludu kaj 
kantu laŭ la karakterizoj de mia 
majstro, mi uzos ĉi tiun liuton, sed 
se vi volas aŭdi min ludi laŭ mia 


1998 

propraj stilo kaj scio, mi uzos 
specialan liuton, inventitan de mi 
mem. Kaj tiel akompanante sin per 
sia delikata instrumento, li kantis 
kanzonon 3 honore al la kalifo. 

Tiu ricevis tiel profundan impreson, 
ke li esprimis sian deziron reaŭdi la 
junan lernanton, sed tio ne plu eblis, ĉar, 
ĵaluza, lia majstro al-Mawsili postulis de 
Ziryab rapidan defmitivan decidon: aŭ 
li konsentis forlasi la landon akceptante 
grandan monsumon, aŭ li ordonos 
mortigi lin. Ziryab decidis vojaĝi al la 
malproksima Al-Andalus, kie invitita de 
la emiro li povos sendube elmontri sian 
eksterordinaran talenton. 

Mi ne menciis tiujn biografiajn 
detaletojn por omamo de mia prelego, 
sed por informi vin pri unu el la idoloj 
de Kordovo en tiu epoko, kiu grave sciis 
influi en la tiama socio: li lernigis 
kantarton kaj muzikon en la 
Konservatorio starigita en la emiro- 
palaco; li montriĝis kiel mirinda 
organizanto de la tiama intelekta mon- 
do en la al-andalusa ĉefurbo, kaj estis 
aŭtenta erudiciulo pri geografio, 
astronomio, historio, gramatiko, muziko, 
poezio; kaj la tiamaj kronikistoj emas 
insisti, ke estas vera ĝuo aŭdi lin paroli 
pri landoj, moroj, gravaj intelektuloj kaj 
klasikaj verkistoj el oriento. Laŭ sugestoj 
de Ziryab, la kordovaj korteganoj lernis 
vesti laŭmode per la vestokoloroj 
adekvataj al ĉiu sezono, kombi sin 
aranĝante la harojn en franĝeto sur la 
frunto, manĝi fajnstile, aŭ konversacii 
pri intelektaj temoj. 


3 Li verkis 10 000 kantojn dum sia tuta vivo. 

La forpasoj de Abd al-Rahman la II- 
a en la jaro 852-a, kies regado vekis la 
admiron kaj respekton eĉ de sia rivalo 
en Mediteraneo, Bizancio, kaj tiu de 
Ziryab en la jaro 857-a, instiganto kaj 
organizanto senlaca de sciencostudoj kaj 
artoj, signifis en la sekvantaj jaroj gra- 
van altan nivelon, sed dum longa perio- 
do stagnis la progresado de arto kaj scio 
en Al-Andalus. 

La novaj emiroj, Muhammad la 1-a 
ĝis la jaro 886-a, lia filo Al-Mundir 
reganta apenaŭ du jarojn kaj Abd Allah 
ĝis la jaro 912-a, ne atingis bremsi la 
ambicion de certaj minoritatoj kaj la 
unuiĝo de Al-Andalus grave eroziiĝis. 
Rivalecon inter fratoj por heredo de la 
emirposteno komplikis ankoraŭ pli la 
situacion, kiu finiĝis post la morto de 
ambaŭ fratoj kaj elekto de la nepo Abd 
Alla, Abd al-Rahman la Ill-a, kies ta- 
lento jam aŭguris de la unua momento 
brilan regadon. 

La nova emiro, nur 21-jaraĝa, 
edukiĝis sub la atenta zorgo de sia avo 
Abd Allah. Kiam ankoraŭ li estis tre 
juna, li jam ricevis respondecajn taskojn, 
kies kontentigaj solvoj baldaŭ lasis 
diveni siajn prudenton kaj kuraĝon, kiuj 
sin tradukis en utila sperto. Simile kiel 
la unua omajo, li komencis per la 
pacigado kaj unuiĝo de la lando: bremsis 
la agresemon de la kristanoj ĉe la nordo 
kaj la afrikanoj ĉe la sudo, kaj kiam la 
paco ĝeneraliĝis, li metis ordon en la 
agrokulturon, industrion kaj komercon. 
La ĝeneraligo de irigaciaj sistemoj per 
norioj kaj kanaletoj faris fruktodonajn 
eĉ la plej aridajn grundojn, dum la 
komerco tiel pozitive evoluis, ke laŭ la 
tiama ĉefo de la ŝtata dogano, la plej 

granda parto el la ŝtato-enspezoj venis 
ne de la impoŝtoj, sed de la abunda 
eksportado de produktaĵoj. Tiu ekonomia 
prospero ebligis la konstruon de impona 
belega urbo je kelkaj kilometroj de 
Kordovo, la mirinda Madinat al-Zahra: 
laboradis en tiu konstruo 10 000 
laboristoj kaj 1 500 ŝarĝbestoj dum 25 
jaroj, malfeliĉe ĝi estis detruita de 
barbaraj integrismaj afrikanoj kelkaj 
jardekoj post la forpaso de tiu ĉi emiro, 
kiu sin proklamis unuan kalifon de 
okcidento. 

Efektive, en la jaro 929-a Abd al- 
Rahman la 111-a, jam unua kalifo de Al- 
Andalus, atingis por sia lando la 
ĝeneralan rekonon kiel unuavica potenco 
de Mediteraneo. Kordovo, kun 500 000 
loĝantoj, 113 000 domoj kaj 3 000 
moskeoj, nur kompareblis al impona 
Bagdado. Paralele kun tiu prospero, 
progresis ankaŭpoezio, sciencojjuro kaj 
literaturo. Oni fondis en Kordovo la 
unuan medicino-lernejon de Eŭropo, kaj 
al ĉefurbo venis reĝoj kun multnombraj 
diplomataj delegacioj, kiuj estis agrable 
surprizitaj de la brilo en ĉiuj aspektoj de 
la kordova kortego. Naskiĝis dum tiuj 
jaroj laprofana hebrea poezio. Tute nova 
mondo intelekta fermentis en la tuta Al- 
Andalus. La naskiĝo de novaj scioj estis 
tiel grava, ke la tiamaj altlemejoj restis 
nesufiĉaj por plenumi sian docentan 
taskon, kaj la sep plej gravaj studaĵoj: 
gramatiko, retoriko, religio, matematiko, 
poezio, geometrio kaj astronomio, ne 
havis la sufiĉan amplekson por adekvata 
pritrakto de aldonaj scioj kaj 
teknologioj. Tiam la plej grava el la 
religiaj lernejoj de ĉiu urbo, normale 
funkcianta apud la ĉefmoskeo, nomataj 

madrasoj, devis sin okupi pri pli altaj 
studoj, simile kiel ĉe ni funkcias nun la 
universitato, do kvankam Eŭropo sin 
atribuas la kreiĝon de tiuj altinstruaj 
institucioj por la formiĝo de docentoj kaj 
sciencesplorado, vero estas, ke la latina 
universitas kiel institucio estis kreitaj laŭ 
modelo de tiuj madrasoj de Al-Andalus, 
kiuj kopiis tiujn de Sirio, Palestino kaj 
Persio, kaj la ankoraŭ pliantikvaj de 
Aleksandrio kaj Kairo. Estis tiel, kiel la 
madraso de Kordovo atingis tutmondan 
famon kaj al ĝi venis ĉiu scivolulo, kiu 
interesiĝis pri novaj scioj. 

Iam mi esperas komenti al vi per 
monografia studaĵo, eble en alia prelego, 
la version araban kaj de aliaj elstaraj 
fakuloj pri la eniro en Eŭropon de la al- 
andalusaj fdozofiokaj sciencoj. Farition 
hodiaŭ tro plilongigus ĉi tiun prelegon, 
tamen permesu al mi skizi la precipajn 
elementojn, kiuj alportis al-Andalus al 


eŭropanoj, kaj sekve tiun 
kvazaŭ rajton por elmontri 
ilin al la mondo: 
konsentite, do, pri la 
radikoj de la plej gravaj 
elementoj konstituantaj la 
eŭropismon, kies originoj 
nekontesteble venis el la 
grekaj kaj romiaj civi- 
lizacioj kaj la kristanismo, 
sed per kio kontribuis Al- 
Andalus al la esenca 
tbrmiĝo de Eŭropo? 

Se si atente studas la 
tiuepokajn verkojn ni bal- 
daŭ konstatas, ke ekzistas 
gravaj diferecoj inter la 
grekaj scienco kaj filozofio 
laŭ ili estis origine verkitaj kaj tiuj samaj 
temoj interpretitaj de al-andalusoj, kiuj 
siaflanke ricevis rektan influon el 
Bagdado kaj aliaj mezorientaj kulturoj 
tra la mediteranea interkomunikado: la 
aristotelaj teorioj en tiuj kampo ŝajnis 
perfektaj kaj netuŝeblaj, nur validaj por 
debatoj aŭ kontemplado. Sed la greka 
scienco en manoj de araboj transformiĝis 
en io alia pli pragmata, kaj en tiu linio 
ni observas, ke la medicino en Al-Anda- 
lus transiras al la ĥirurgio kaj esplorado 
pri kuraciloj; la ĥemio transformiĝas en 
alĥemio; aperas kaj oni ekuzas la 
modemajn ciferojn; matematiko postu- 
las kaj provas novajn instrumentojn por 
kalkulado kaj observado; astronomio, 
krom scienco estas ankaŭ astrologio; oni 
donas nomojn al la steloj , kaj sur tiu vojo 
vera karuselo de teknologioj kaj utilaj 
instmmentoj invadas la ĉiutagan vivon 
de la homo: la instalado de norioj kaj 
kanaloj sekigas marĉogrundojn kiuj 

transformiĝas en riĉaj bedaroj; la 
ventmueliloj revoluciigas la sistemon pri 
muelado de grenoj; la papero ekfabrikita 
de ĉinoj en la 757-a venas tra Bagdado 
kaj en la urbo Xativo oni starigas la 
unuan paperfabrikon de Al-Andalus kaj 
de Eŭropo je la komenco de la 11-a 
jarcento. Kaj tiuj progresoj eniras ankaŭ 
en diversajn aspektojn de la higieno de 
la individuoj, ekzemple, la arabaj 
publikaj banejoj estis kutime dotitaj de 
varma akvo kaj aliaj elementoj por 
knedado de muskoloj kaj artikoloj por 
kuracaj celoj, krom esti ankaŭ agrabla 
loko por konversacioj. Mi ne volas lacigi 
vin per indiko de multaj aliaj pragmataj 
transformiĝoj devenantaj el grekaj kaj 
romiaj teorioj, kaj nun normale uzataj 
de eŭropanoj post la al-andalusa 
aplikado. 

Paralele al tio, formiĝis en Al- 
Andalus vera plejado de filozofoj, 
matematikistoj, poetoj, astronomoj, 
gramatikistoj, kuracistoj, historiistoj, 
geografoj kaj tiel plu, kies alta nivelo 
superis al tiuj plej elstaraj de okcidento 
kaj devigis al ĉiu eŭropa klerulo 
deziranta progresi pri scienco kaj aliaj 
scioj, pilgrimi al Kordovo. La nomoj de 
la kordovano Averoeso, enciklopedia 
filozofo, kies komentoj pri Aristotelo 
celis akordigi en sia verko Rilatoj inter 
scienco kaj reiigio racion kun fido; la 
zaragozano Avempaco, filozofo, 
muzikisto kaj poeto, aŭtoro de la verko 
La reĝimo de la solulo, kies penso nov- 
platona tiom influis en la mezepoko; la 
mursjano ibn Arabi, aŭtoro de la verko 
Ribelo priMeko , la plej grava mistikulo 
de sia epoko, kiu enorme influis per siaj 
mistikaj teorioj en la muzulmanan 

genton kaj poste ankaŭ en la kristanoj; 
la kordovano Ibn Hazm, filozofo kaj 
poeto, aŭtoro de la renoma verko La 
Kolomb-koiiero, la plej grava verko ĝis 
la XlX-a jarcento pri amo; la juda 
malagano Ben Gabirol, filozofo kaj 
poeto, kies pribiblia ĉefverko Reĝa 
Krono kaj alia prifilozofia Vivofonto 
estis tradukitaj al la latina kaj tre 
disvastigita inter skolastikanoj; la juda 
kordovano Majmonido, astronomo, eble 
la plej grava kuracisto en la mezepoko, 
aŭtoro de la verko pri problemoj inter 
racio kaj fido Gvidlibro por dubemuloj, 
kaj kun ili intelektuloj tiel eminentaj kiel 
Ibn Tufayl, Ibn Masarra, Al-Zubayd'i, Al- 
Qutiyya, Al-Mutamin, Ibn Sabin, Ibn 
Nagrella, ibn ‘Ezra, Al-Gazal, Abu Bakr 
de rondo, al-Mutamid, kaj longa vico de 
multaj aliaj, kies sola mencio eksplikas 
multe pli elokvente ol mi povus tion diri 
en multaj paĝoj... 

Ni diru kiel konkludo, ke la ordinara 
homo de la tiama Al-Andalus faris 
grandegan salton antaŭen, ŝanĝiĝis ja la 
homo-modelo. Hispanoj, araboj kaj 
hebreoj en admirinda simbiozo estis en 
la kemo de tiu nova homo. Tre ofte oni 
forgesas en Okcidento, kiel prave asertas 
la hispana filozofo Ortega, ke antaŭe al 
la naskiĝo de Mahometo, la araboj vivis 
dum sep jarcentoj ĉirkaŭataj de popoloj 
helenigitaj, kiuj grave influis en ilia pen- 
sado., Tiu valorega akumulo da scioj 
saltis tra Mediteraneo kaj trovis en al- 
andalusoj la elementojn necesajn por la 
formiĝo de la menciita nova homo. 

Ne malfme, tiu valorega trezoro de 
scienco kaj scio eniras en Eŭropon iom 
post iom, unue tra la ambasadoroj kaj 
sciencistoj kiuj vizitas Kordovon; tra la 

tradukoj de verkoj fare speciale de judoj, 
kiuj perfekte regis la araban lingvon kaj 
post akiri kompetentecon ili ofte vizitis 
Eŭropon sin dediĉantaj al instruado inter 
doktaj kristanoj scivolaj pri novaj 
sciencoj; meritoplena estas tiusence la 
tasko farita de scienco-resumoj de skipo 
da tradukantoj de Alfonso la X-a kaj 
Raimundo Martin (1230a-1286a), kies 
sciojn pri arabaj aŭtoroj, eble, neniu 
superis ĝis nun en Eŭropo; la lemejo de 
tradukistoj de Toledo, la monaĥejo de 
Ripoll; Raimon Llull ( 1235a-13 15a), 
fervora batalanto kontraŭ la filozofio de 
Averoeso sed elstara en la traduka tasko, 
ne vane li fondis lemejon de tradukistoj; 
kaj kun la cititaj ni povus aldoni ankoraŭ 
longan liston de homoj kaj lernejoj, 
precipe en la kristana Hispanio, kiuj 
provizis al Eŭropo de verkoj por 
aktualigo de ĝia scienconivelo, ĝis la 
punkto, ke laŭ transkribo de Levi 
Proven^al en sia verko Sevilo komence 
de la XII-a jarcento, Ibd Abdun de 
Sevilo protestis antaŭ tajforeĝo pro la 
vendo cil jndoj kaj kristanoj de 
sciencolibroj, kiujn ili poste tradukis kaj 
prezentis kiel siaj propraj aŭ de siaj 
episkopoj. 

Kaj al tiu febro de tradukoj kies sola 
celo estis aktualigi la kampon de la scio 
en la tuta Eŭropo, dronita en terura krizo 
de sciencaj, filozofiaj kaj etikaj valoroj, 
Alberto Magno klarigis en la jaro 1245a 
la sintenon de la tiamaj intelektuloj : nia 
intenco — li diras — estas komprenebligi 
en la latina ĉion verkitcin en la araba, 
precipe pri fiziko, metafiziko kaj 
matematiko . Sed li ne volis mencii la 
filozofion, ĉar en tiuj momentoj la 
Averoesaj teorioj, malgraŭ ĉiuj 

kondamnoj kaj kontraŭstaroj, eniris 
nebremseble en la aŭloj de Parizo kaj 
aliaj eŭropaj universitatoj. 

Senkulpigu min, samideanoj kaj 
amikoj, se mi iom devojigis mian temon 
historian kaj invadis alian, kiu certe fas- 
cinas min, tiu pri la originoj de Eŭropo 
kaj eŭropismo. 

Ni daŭrigu nian priskribon indikante 
ke Abd al-Rahman la Ill-a regis Al- 
Andalus dum 50 jaroj. Li forpasis en la 
jaro 961-a kaj ni aldonu, ke lia regado 
baziĝis precipe sur ekonomiaj 
parametroj, kaj kun sia saĝo li uzis en 
decidaj momentoj firmecon kaj 
prudenton. 

Dua kalifo de Kordovo estis lia filo 
Al-Hakam la Il-a, bona administranto 
kaj inteligenta homo, kies regado donis 
longan pacan periodon al la lando. Homo 
pasie amanta la kulturon, li serĉis kun 
sama fervoro antikvajn kaj novajn 
librojn. En Kairio, Bagdado, Damasko 
kaj Aleksandrio li havis inteligentajn 
agentojn komisiitajn kopii aŭ aĉeti 
interesajn librojn. Lia palaco estis 
plenplena ne nur de libroj, sed ankaŭ de 
filologoj, kopiistoj, bindistoj kaj 
miniaturistoj. Kelkaj fakuloj kalkulis, ke 
la nombro da libroj en lia biblioteko 
superis 400 000 volumojn, nur superita 
de tio de Bagdado (1 000 000 da 
volumoj) kaj Kairo (1 600 000 volumoj). 
La diferenco kun Eŭropo estis enorma, 
kiel ekzemplo ni diru, ke Karolo la V-a 
(1337a-1380a), reĝo de Francio, posedis 
gravan bibliotekon preskaŭ kvar 
jarcentoj poste, sed ĝi ne superis 900 
volumojn. Al-Hakam ne nur legis ĉiun 
libron, sed kutime notis sur ĉiu el ili tiujn 

detalojn, kiujn li konsideris interesaj. 
Komenti lian regadon sub vidpunkto 
de la kulturo estus vere interesa, sed 
tio postulus tro da tempo. Ni nur 
aldonu, ke li ne nur protektis 
scientistojn kaj poetojn, sed ankaŭ 
atentis la kulturon de malriĉuloj: li 
ordonis konstrui en la ĉefurbo 
tridekon plian da publikaj lemejoj, en 
kiuj erudiciuloj malavare pagitaj de 
la kalifo instruis al malriĉaj infanoj 
kaj orfoj. 

Li forpasis en la jaro 976-a, kaj 
okupis sian postenon kiel nova kalifo 
lia filo, Hixam la Il-a, apenaŭ 11- 
jaraĝa, sendube tro juna por la rego- 
taskoj, do dum li restis kiel omama fi- 
guro preskaŭ en kaptiteco regis la landon 
lianome kiel veziro lbn Abi' ‘Amir, pli 
konata per la nomo Al-Mansur, kiu 
firmege garantiis la internajn prosperon 
kaj kulturajn atingojn, kaj ekstere la 
prestiĝon de Al-Andalus. Kiel ĉefo de la 
armeo, konsistanta plej grandparte de 
analfabetaj nord-afrikanoj, oni kalkulas 
ke li entreprenis ne malpli ol 50 
ekspedicioj kontraŭ la kristanaj trupoj. 
Li venkis en ĉiuj. En la jaro 997-a, la 
kristanoj el tuta Eŭropo konsterniĝis, 
kiam liaj trupoj konkeris Santiagon de 
Kompostelo, kie kutime ili pilgrimis, kaj 
kiel speciala puno kaj koncerna 
disvastigo de lia potenco, li translokigis 
sur la ŝultroj de militkaptitoj la sonorilojn 
de la templo plej amata de la okcidenta 
kristanaro ĝis Kordovo mem. La ofendo 
estis pli granda ol la brilo de la triumfo. 

La ĉiopova Al-Mansur forpasis en la 
jaro 1002-a kaj siaj filoj volis okupi la 
plej altan regopostenon de Al-Andalus, 
sed mankis al ili la talento kaj genio de 


la patro, kaj tial ili malsukcesis. Tiu 
malkapablo de la plej proksimaj al la 
povo favorigis la aspirojn al la trono de 
pluraj omajidoj unue, kaj poste aliaj 
figuroj de la politiko aŭ la armeo, sed la 
sinsekvaj fiaskoj de la sporadaj kalifoj 
por stabiligi la situacion kreis teruran 
konfuzon en la popolo, kiu, senlabora, 
malsata kaj laca de la promesoj 
neplenumitaj de nekapablaj politikistoj, 
protestis furioze tra la kordovaj stratoj 
ĝis ĝeneraligi ĝin en aŭtenta 
intercivitana milito kiam en la jaro 
1 03 1 a koincidis tiu protestoj kun diversaj 
milit-ribeloj, kio fakte signifis la finon 
de la kalifoperiodo kaj de la omaja 
dinastio. 

En tiu cirkonstanco la gubematoroj 
kaj militestroj plej elstaraj, sub preteksto 
garantii iliajn repektivajn teritoriojn, sin 
deklaris sendependaj de la ne plu 
ekzistanta kordova povo, kaj Al-Andalus 
transformiĝis en lando konsistanta el 
multnombraj ŝtatetoj regataj de reĝetoj, 
tio estas, tajforego. Jam io ajn en Al- 

Andalus ne plu estis kiel antaŭe. Gi ne 
plu brilis kiel potenco kune kun bizancio 
kiel mastroj de Mediteraneo. Kurioze 
tamen, ke tiu nova situacio ne signifis 
malaltigon de la kultura kaj priscienca 
nivelo en la lando. Tute kontraŭe, la 
intelektuloj serĉis la protekton en unu el 
tiuj ĉefurboj kiuj rivalis inter si por superi 
la alian en scienco, poezio aŭ aliaj scioj, 
kaj tiuj gravaj intelektuloj, kiam troviĝis 
dorlote protektitaj, ekmalvolvis sian 
propran pensokapablon pli libere kaj 
sukcese ol antaŭe. 

La tajforegnoj batalis unu kontraŭ la 
alia por atingi la hegemonion inter la 
muzulmanoj, kaj ofte ili eĉ ne dubis pagi 
altajn tributojn al la nordaj kristanaj 
reĝoj tiucele, aŭ cedis antaŭ certaj 
postuloj de la nord-afrikanoj. La plej 
potenca el tiuj ŝtatetoj estis la tajforegno 
de Sevilo, regata de la familio Banu 
‘ Abbad, kiu heredis de sia patro grandan 
fortunon kaj gravan politikan influon. 
Kiam malaperis la omajoj kaj kun ili la 
Kordova kalifujo, la sevilanoj, antaŭ la 
konfuzo kaj malordo regantaj en la tuta 
Al-Andalus, petis unuanime ke li regu 
la ŝtateton ne plu kiel gubernatoro sed 
kiel reĝo, kion li faris dum preskaŭ du 
jardekoj, sed lia ekspansia politiko 
kontraŭ la najbaraj regnoj ne sukcesis. 
Kiam li forpasis en la jaro 1042-a, okupis 
la tronon sia filo al-Mut’ adid, kies 
politiko miksis ruzon kaj kruelon. Li 
estis bona poeto kaj sufiĉe bona 
administranto kaj fondis en Sevilo la 
domon de la poetoj, kie okazis 
ĉiusemajne poeziaj recitaloj. Li estis pli 
timata ol amata, ne nur de la popolo, sed 
eĉ de siaj propraj filoj, kaj elektis inter 
ili kiel heredonto de la regno sian filon 

al-Mu’tamid. Por ke la estonta reĝo akim 
sperton lia patro nomis lin unue 
bubernatoro de gravaj okcidentaj urboj, 
kaj poste ĉefon de la armeo, sed ĉiam 
sub lia atenta rigardo kaj fera discipli- 
no. 

Post la forpaso de sia patro en la jaro 
1068-a regis la sevilan regnon al- 
Miftamid, unu el la figuroj plej elstaraj 
kaj dramaj el sia epoko: grava priama 
poeto, bona administranto kaj brava 
batalanto kiam li devis tion fari. Li 
malvolvis ekspansian politikon, kies 
rezulton estis la konkero de Kordovo, 
Ĥaeno kaj Mursio por lia regno. Kiel 
poeto li brile prikantis la amon kaj 
nolstalgion, la ĝojon kaj la suferadon. 
Lian poezion oni povas dividi po du 
partoj: tiu kiun li verkis dum sia juneco 
kaj prospera periodo de sia regado, kiam 
li vivis inter laŭdoj kaj plezuroj, kaj tiu 
alia verkita dum lia ekzilo inter suferoj 
kaj humiligoj. Lia poezio reprezentas la 
neoklasikan stilon de la tiama liriko, sed 
donante al ĝi certajn modernismajn 
nuancojn. Rakontas al-andalusaj 
historiistoj, ke al-Mu’tamid estis la plej 
gastema malavara kaj ĝentila el ĉiuj al- 
andalusaj princoj. Ĉe liaj palacoj trovis 
protekton kleraj pilgrimantoj, poetoj kaj 
ĉiaj intelektuloj, en kies salonoj ili ĝuis 
la ĉarmon de belaj horoj, en kiuj resonis 
la liutoj kaj oni sentis la plezuron 
aŭskulti la plej brilajn kantistinojn kaj 
poeziajn recitalojn de tiu tempo. Sed la 
destino elektis lin, same por ĝui grandajn 
ĝojojn kiel por sufero de temraj dramoj. 
Li suferis la profundan doloron pro la 
morto de siaj filoj en la batalkampo aŭ 
en perfidaj okazaĵoj. Inter siaj intimaj 
ĝojoj estis tiu pri la kunvivado kun sia 

edzino, amanta kiel li mem la poezion 
kaj inspirplena poetino. Pri amikeco, ni 
diru, ke dum multaj jaroj li estis lojala 
amiko de granda tiuepoka poeto, Ibn 
Ammar, sen kiu, laŭ li mem konfesis, li 
ne povis vivi. lun tagon li dolore sciis, 
ke sia amiko perfidis lin kiel reĝon kaj 
kiel amikon, kaj kiam triafoje Ibn 
Ammar konfesis al li tiujn perfidojn 
malgraŭ liajn unuajn pardonojn, li, gra- 
ve vundita en sia 
memestimo, mortigis 
propramane la amatan 
amikon. 

La konkero de 
Toledo fare de la 
kristana reĝo de Kastilo 
kaj Leono, Alfonso la 
Vl-a, en la jaro 1085-a, 
metis en danĝeron la 
tutan sudon de Al- 
Andalus, ja tiu reĝo ne plu akceptis 
tributojn sed proklamis ke lia celo estis 
konkeri Sevilon. Antaŭ tiu danĝero ĉiuj 
islamaj tajforeĝoj decidis, unue repaciĝi 
inter si, kaj due, ĉar ĉiuj ili kune ne 
sufiĉis por kontraŭstari la potencon de 
la menciita kristana reĝo, peti helpon al 
la maroko-imperiestro Yusuf ibn Taŝufin 
(m. 1 107-a). Tiu princo de la almorabida 
gento, veninta el la dezerto kaj antaŭ ol 
tuaregoj, regis preskaŭ la tutan 
Magrebon. 

Yusuf akceptis la peton kaj baldaŭ 
pretigis pli ol 7 000 ĉevalojn kaj 
multnombrajn berberajn tribojn, kaj kun 
tiu forta armeo elŝipiĝis en Alĝeziro en 
la jaro 1086. La nord-afrikaj trupoj kun 
tiuj de Al-Andalus kuniris norden. 
Siaflanke, la kristanoj komanditaj de 
Alfonso la Vl-a, ankaŭ pretigis fortan 


armeon kaj serĉis la malamikon. Ambaŭ 
armeoj trovis unu la alian sur kristana 
teritorio tre proksima al Badajoz. La 
batalo estis terura kaj post longega 
batalado kaj malcerta findecido, la 
kristanoj estis venkitaj kaj la reĝo Al- 
fonso devis forkuri por savi sian vivon. 
La novaĵo de tiu brila venko en la batalo 
nomata al-Zallaqa, disvastiĝis tra la tuta 
Al-Andalus kaj Nord-Afriko, ja la 
eltranĉitaj 
kapoj de la 
venkitoj estis 
m a k a b r e 
alportataj po 
miloj al ĉiuj 
plej gravaj 
urboj. 

Yusuf reiris 
al Magrebo kaj 
al-Mu’tamid al 
Sevilo, sed unu 
jaron poste Yusuf revenis en Al-Andalus 
montrante jam tute senkaŝe siajn verajn in- 
tencojn: konkeri la tutan Al-Andaluson. 
Unue li venkis la reĝon de Granado kaj 
konkeris ties regnon. Tre malbone impresis 
en Sevilo la detruon de belaj palacoj en Gra- 
nado fare de la sovaĝaj almorabidoj, sed 
ŝajnis ke Yusuf intencis respekti la regnon 
de al-Mu’tamid. La vero estis tute alia. Fine 
en la jaro 1090-a Yusuf demetis defmitive 
sian maskon kaj kun la aprobo de imamoj 
kaj religiaj fanatikuloj atakis la sevilan 
regnon. Unu post alia, urboj kaj fortresoj 
de la sevilanoj estis konkerataj de 
almorabidoj, fine en lajaro 1091-a la nord- 
afrikaj soldatoj eniris en Sevilon. La 
loĝantoj kuris senespere kaj angore tra la 
stratoj, kaj multaj el ili forkuris el la urbo. 
Al-Mut’ amid, brave batalinte kaj sopiranta 
morti kiam la batalo sin montris malfavora 

al li, estis kaptata kaj ŝargata per ĉenoj 
translokigata per ŝipo al Afriko kun sia 
familio. Li restis dumvive kondamnita 
en prizono de la urbo Agmat, ĉe la 
montaro Atlaso sudokcidente de Maroko. 
La eminenta historiisto kaj fakulo pri tiu 
epoko, Dozy, skribis pri tiuj vivojaroj de 
la sevila reĝo: la sentivaj kaj emociigaj 
elegioj de al-Mn 'tamid, tiel profunde 
impresas, ke la legantaro sentas ene de 
si similan amaran doloron ol tiu iam 
sentita de la reĝo-poeto, kiam li vidis 
sian familion kcij sin mem suferantaj tian 
duran punon. 

De tiu jaro ĝis 1145-a Al-Andalus 
estis kvazaŭ almorabida provinco, rega- 
ta ekde Maroko per gubematoroj en ĉiu 
tajforegno, kio donis certan unuecon al 
la lando krom restarigi la limojn ĉe la 
kristanaj teritorioj, sed tio ŝanĝe de la 
perdo de grandparte de la al-andalusaj 
kulturaj idealoj. 

Yusuf, la almorabida imperiestro, ne 
bone komprenis la araban lingvon kaj 
al-andalusa kronikisto rakontas kuriozan 
anekdoton, kiu klare montras la 
malkleran profilon de tiu homo: post la 
batalo de al-Zallaqa, al-Mu’tamid skribis 
al la afrika princo leteron aplikante al li 
belan verson de Ibn Zaydun: la blankaj 
noktoj pro la amo, kaj la nigraj tagoj 
pro foresto. 

Yusuf interpretis, ke oni petis al li 
sklavinoj blankaj kaj nigraj. Kaj kiam 
la tradukisto eksplikis al li la veran 
signifon, li diris: Dio mia, kiel tio belasl 
Respondu lin, ke sur li kuras niaj larmoj 
kaj nia kapo doloras pro lia foresto. 

Malgraŭ ĉio, la poezia spirito de Al- 
Andalus ne mortis en tiuj duraj tagoj, 


tute simple adaptiĝis al tiuj malfacilaj 
cirkonstancoj daŭrantaj iom pli ol 
duonjarcento. Efektive, la almorabidoj 
estis anstataŭitaj en la menciita jaro de 
almoadoj, berbera gento predikanta 
rigorajn doktrinojn kontraŭ-malahiajn, 
kiuj akuzis la ceterajn muzulmanojn kiel 
politeistojn. Ili konkeris, unue Nord- 
Afrikon kaj poste Al-Andalus. Sed tiuj 
eventoj ankoraŭ ne signifis la finon de 
Al-Andalus kiel fokuso de kulturo, ja la 
almoadoj, siaflanke, ankaŭ devis 
adaptiĝi al la al-andalusaj karakterizoj, 
vane ili regis la landon pli ol unu 
jarcento, sed nepre ankaŭ devis ricevi, 
siaflanke, la influon de tiu brila 
civilizacio. 

Sed tiuj estis ja la horoj de la maturiĝo: 
en Al-Andalus aperis la unuaj antologioj, 
la Dajira de ibn Bassan; la Orkolieroj. de 
Ibn Jaqan; Historio pri la gento de Al- 
Andalus, de al-Dabbi kaj multaj aliaj. 
Multnombraj manuskriptoj restas ankoraŭ 
kvazaŭ perditaj aŭ ne tradukitaj en la 
antikvaj arkivoj, kiel tiu de al-Mutamin de 
Zaragozo enhavanta 400 teoremojn pri alta 
matematiko hazarde trovita en 1993 de 
nederlanda profesoro. Restas ankoraŭ 
preskaŭ nekonataj aŭ ne ĝuste taksataj, 
filozofoj, sciencistoj kaj poetoj tiel elstaraj 
kiel: Ibn Ruŝd (Averoeso 1 125a-l 198a), 
Ibn Tufayl (1 1 10a-l 185a), Ibn Bayya 
(Avempace 1085a-l 138a), Majmonido 
(1 135a-1204a), Ibn Arabi, Avenzoar, al 
Mutamin ibn Hud, ibn Sabin, ibn Hazm kaj 
multaj aliaj. La potenco de tiu kulturo 
transsaltis limojn kaj disvastiĝis tra 
Mediteraneo al mezoriento kaj precipe al 
Eŭropo... 

Mi povas certigi al vi, karaj kolegoj kaj 
amikoj, ke paroli pri la kulturo de ĉiu el la 
regnoj de tiu dividita Al-Andalus ankaŭ 

povas esti vera plezuro: la skolo de poetoj 
nomata la ĝardenistoj de Valensjo, la 
grandaj filozofoj, elstaraj matematikistoj 
kaj erudiciaj reĝoj el Zaragozo, la 
mistikismo de ibn Arabi kaj la erudicia 
leksikografo ibn Sida de Mursjo, kaj 
ĝenerale ĉiu el tiuj tajforegnoj havis 
specialan allogon studindan kaj 
rakontindan, sed tiuj interesaj aspektoj pri 
la historio de Al-Andalus povus plenigi 
horojnkaj horojn, aŭ se skribitaj, paĝoj kaj 
paĝoj, kaj mi timas ke la cito de tiom da 
datoj kaj eventoj, eble, povas lacigi al tiuj, 
kiuj ne multe plaĉas la historio... 

La epilogo de mia prelego koincidas 
kun la fmo de la al-andalusa civilizacio: 
Granado. Kaj ĉar ĝi ne povas esti 
alimaniere, ni indiku, ke en la ankoraŭ 
ekzistantaj palacoj de la granada Alhambro, 
lasta hispana-araba tajforegno konkerita de 
la kristanoj, vi povas ankoraŭ legi 33 
poemojn verkitajn sur ĝiaj muroj de la lastaj 
poetoj de Al-Andalus. Jes, la kovriloj de 
tiu libro, tio estas, la artaj muroj de 
Alhambro, gardas tiun mesaĝon de kulturo 
kaj beleco por eteme. Legeblaj estas en la 
salono nomata Dos Hermanas (du fratinoj), 
inter aliaj, jenajn versojn: 

Jla ĥelad-, ĥim la aela aolĥ \uialĥa4., 

ĥiel liedyaA. la ulĥ-veAĴe, ĥiim ui, leatiue Uioja, 
tueia iuA (jin. peo, iupeJii la jeeteeiajn tuiejn. iuaiMZĴn.! 


ĥui,jr, Lume ĥel-peaetnaA., ĥiam. eĥieujijo. ĥlaeeA.! 
flam juieueeloj diAuaAitiijaA la ĥeleam tiel aUan 
de t' maAM&io- admŭtinda, en ia tuta m/mda jjoma, 
ĥied- ĥlanĥa iiumŭiaAi peA Aadti&j- diajanaj 


ĥdjajaŭ pignĥsuladiiaj- paJii&j, ĥiei Luioj twuxduiuaj. 


Dankon pro via atento! 

/iettoAtCa ‘TfCtvtctt 'Sotella, 
^an.a$ayo, aŭyu.ito /99% 


Djur Djura 

n 

“te Defr 

REFRENO: Se oni petas vin, 

ke vi silentu, 

ke vi ankoraŭ esperu..., 

Nur al via animo vi aŭskultu 
kaj agu. 

Viajn rajtojn vi prenos 
neniu povas haltigi 
la senson de historio. 

Via forto nova irigos vin 
al fino de viaj deziroj. 

Refreno. 

Viaj okuloj fajnigitaj de larmoj 

esperas vane 

luneksplodon. 

Kion vi faras pri via beleco? 

Pri via ardoro? 

Ĉu vi scias, kiom da tempo pasas? 
Refreno. 

Via juneco? Gi mortas 
en la deserto de viaj revoj. 

Via libereco? Gi estas 

ĉie en la realo de viaj esperoj 

en pagilo de viaj agoj, 

en via volo pri vivo kaj ekzisto. 

Refreno. 

(Dua kanto en Djur Gjura: le Defi. 
Mendebla ĉe Herve Lacroix, 4 Route de 
Villeconin, FR-91580 Chauffour les 
Etrechy, Francio). 

Letero el pasinto (socia vivo) 


Homo rangas inter la plej malfortaj bestoj 
kiuj estas. Antaŭ longe, ni devis serĉi 
protekton ĉe arboj kiam leono, tigro aŭ 
preskaŭ ĉiu ajn alia besto venis. Same kiel 
aliaj simioj, ni havis manojn kaj cerbon. Dum 
ni nur uzis manojn, same kiel aliaj simioj ni 
loĝis nur ĉe arboj kaj manĝis fruktojn. Ekde 
kiam ni komencis uzi la cerbon, ni plibonigis 
nian vivon. Unue, ni rekonis angoran kaj 
avertan krion, lernante interpreti bazan 
informon por nia bonfarto: leono venas, aŭ 
homomanĝanta besto iras. Jaron post jaro, ni 
finfine atingis mirindan elpensaĵon: lingvon. 
Post tiuj bazaj, vitalaj konceptoj, ni ankoraŭ 
lernis trapasigi al sekvantaj generacioj tion, 
kion ni faris, tiujn praktikajn solvojn al 
danĝeraj problemoj, kiuj minacis niajn vivojn. 
Post la tempopaso, ni idealigis aktorojn de 
tiuj anekdotoj, kaj lerta solvo iĝis heroaĵo, 
lertulo heroiĝis, ofte eĉ diiĝis. Car praktikaj 
bonaj solvoj estis 
fundamentaj, oni 
vestigis ilin 
mantelo magia, eĉ 
religia: gefratoj ne 
povas naski 
bebon, ĉar dioj 
punos 

trojn per malsana : '\b 
bebo. Virinon ne 


fekundi pluraj 


povas iuvuuui piu.iaj 
knaboj, ĉar malbono 
atingos la grupon, kaj tiel plu. Estro devas 
esti por kontroli stultulojn, kiuj ne respektas 
lertan regularon, kaj tiel ankaŭ leĝo aperas. 
Sed estro estas ĉar estas socio, aro de homoj 
kies fortojn li povas kunigi al bezonata celo. 
Tial dudek homoj povis venki, kuiri kaj manĝi 
(kune kun sia tribo) mamuton, besto pli gran- 
da ol tiu dudeko da homoj ! 

Nia speco — same kiel la ceteraj — havas 
du premojn en sia sango: supervivo kaj nasko, 
kiujn eble ni povas redukti al unu: daŭrigado 


de la propra speco besta. Tial viroj batalas 
por plej allogaj virinoj montrante tiel, ke la 
plej forta viro povas fekundi la plej belan 
inon, nature serĉante pliperfektecon. Naturo 
havas sian propran eksperimentan 
laboratorion, kvankam ĝi blinde kondutas 
ĝin, kaj fiaskoj ne mankas. Naturo mortigas 
ilin, tamen, kaj ĉio estas en ordo, kiel Darvino 
montris en sia La origino de specoj: fascino 
al geeksterlandano eble estas natura altiro por 
korekti endogenan malfonnon, kvankam ĝin 
kompensas timon al nekonatulo. La Milito 
de Troja ekzemplas la duan kazon, kvankam 
Inrabo de Sabinoj ekzemplas la unuan. 

Kiam nasksoifon oni jam satis, aliaj 
homaj grupoj estas nur konkurenco kaj tiam 
milito okazas: la emon batali kreas la bezono 
detrui tiujn, kiuj forprenos manĝaĵojn el ni 
aŭ el nia ĉirkaŭaĵo. Tial la naturaj malamikoj 
estas ĉiam najbaraj socioj; sekve milito en 
antikvaj tempoj estis 
kruela kaj fina. 
Kiam homoj vidas 
sin venkitaj, ili 
petas kompaton, 
kaj pli ofte ol ne, 
nur morton ili 
ricevas, ĉar oni 
jam venkis ilin: 
vae victis diris 
la romianoj (ve al 
venkito!) Tamen, iam venkinto sentis 
kompaton al venkito, kaj pardonis lian vivon 
kaj tiujn de lia familio, kondiĉe ke la venkinto 
kaj sia familio dumvive laboru por la 
venkinto: tial sklaveco kreiĝis, el kompatanta 
sento. Sekvantaj generacioj de sklavoj tute 
ne ekzistus, se al la unua oni ne pardonintus 
la vivon. 

Sed kiam socio de homoj pligrandiĝis, la 
estro tute ne povis kontroli la ceterajn 
individuojn, eĉ se helpata de konsilantoj, kaj 

li devis delegi en anstataŭuloj (inspektoroj, 
ŝerifoj, vidantoj kaj aŭdantoj, kaj tiel plu). 
Por eviti maljustaĵojn kaj memprofitojn, li 
devis krei leĝon, kies interpreton li lasis al 
juĝistoj. En kelkaj partoj, kiel en Britio, la 
juĝistoj mem rajtas pligrandigi la leĝon per 
siaj decidoj, kvankam en aliaj lokoj, kiel 
Francio kaj Hispanio, juĝistoj nur povas juĝi 
ĉu oni rompis leĝon jam faritan aŭ ne. Tial 
en Britio oni povis enkarcerigi la unuan 
homon kiu komputile elprenis monon el alies 
bankokonto, dum en Hispanio oni ne povis 
fari tion antaŭ ol Parlamento aprobis novan 
leĝon konsiderante tiun kazon kiel kriman. 

Iom post iom socio pligrandiĝis, kaj novaj 
celoj devigis nin serĉi asociojn de asocioj: la 
grekaj ŝtaturboj tute ne taŭgas de la tempoj de 
Dario la Persa; do urboj kaj provincoj unuiĝas 
ĉu laŭvole ĉu pro imperia procezo, kiel ekzemplas 
faraonoj en Egiptio, Aleksandro la Granda en 
Makedonio, Aŭgusto en Romio, kaj tiel plu. N enie 
en la mondo popolo povis eviti tiun imperian 
procezon. Poste, lokaj premoj disrompis tiujn 
imperiojn, sed aliaj kreiĝis, kiel tiu de 
Karlomagno en Francio kaj Germanio, aŭ tiuj de 
la islamanoj en Hispanio kaj Nordafriko. Tiu 
procezo imperia kaj kontraŭ imperia (nacia) 
kreigis progreson pri arto de milito, kaj pri scienco 
kaj teknologio. Ni pensu, ke sen la Dua Monda 
Milito, ekzemple, nuklean energion oni fine 
atingus, sed pli malfrue ol 1945a, eble jarcenton 
poste. 

Scienco kaj teknologio ne nur mortigas 
homan vivon, sed ili ankaŭ plidaŭrigas ĝin, 
kreante malkomforton kaj alitipan danĝeron por 
la homa vivo. Tute ne por la tero, ĉar nia planedo 
atingis — dum sia juneco — multe pli duraj 
kondiĉoj per vulkana aktivado, tertremoj kaj 
toksikaj gasoj en sia atmosfero. Multaj plantoj 
kaj bestoj kreiĝis kaj malaperis senrigardataj de 
tero kaj naturo. Dinosaŭroj vivis dum 60 miljonoj 
de jaroj, kaj ili malaperis subite, sen risko por 
nia planedo. 

Car ili malaperis, ni simioj havis ŝancon 
krei nian socion kaj regi la planedon. Ni es- 
tas, tamen, nur la aktuala luanto de la 

planedo, kvankam ni opinias, ke ĝi estas nia 
posedaĵo. Ni eĉ kreis dion simile al ni, por 
ke ĝi gracie donacu la universon al ni, 
senrigarde al fakto, ke formiko sur futbala 
balono estas giganto kompare al ni, rilate al 
nia mondo (eĉ pli tiel, rilate al universo!) 

Nun ni suferas problemon sekvantan al 
demografla bombo. Mortrisko en malriĉaj 
landoj rapidigas naskojn, kaj malsato kaj 
senespero devigas homojn trapasi Gibraltaron 
surŝipete, kaj eĉ se la plejmulto mortas, sufiĉe 
da kontraŭleĝaj enmigrintoj alvenas en 
Eŭropon (simile okazas en Usono) kaj veran 
minacon ili kreas. Senrigarde de kiu venkas 
tiun maljustan, stultan militon, la problemon 
tute tio ne solvos: nek okupiĝo de Eŭropo de 
afrikanoj, nek mortigo de tiuj ĉi fare de 
eŭropanoj: riĉuloj daŭrige ekspluatos 
malriĉulojn, kiuj ĉiam perdos ĉiun militon, 
same kiel Espartako. 

Laŭ mia vidpunkto, la nova solvo eble 
kuŝas en edukada projekto tutmonda. Oni 
kreu lernejojn kaj universitatojn en la tiel 
nomita tria mondo per mono de riĉuloj aŭ 
ŝtatoj de la unua mondo. Tiel naska bombo 
malaktiviĝos, kaj la procezo tute maliĝos. Oni 
kalkulas, ke dum la romiaj tempoj ekzistis 
nur dek milionoj de personoj en la tuta mon- 
do. Eble tio estas tre malmulte por sekuri la 
daŭrigo de nia speco, se la nombro stagnas. 
Sed kvaroblo de tio, eĉ dekoblo, povus esti 
perfekta nombro: 100 milionoj de homoj vivus 
en tiu ĉi planedo kvazaŭ ĝi estus Edeno. 
Neniu ŝtato, neniu mastro, neniu sklavo, nur 
homio. Bedaŭrinde, mi ne vidos tion, se ĝi 
iam okazos. Ankaŭ ne mia filoj aŭ nepoj. Sed 
mi optimiste opinias, ke iam homaro, se ĝi 
sukcesas sanigi sian aktualan stultecon 
kungeneritan, povos atingi tiun edenon 
finfine. 


Tial mia artikolo restu kiel letero el 
pasinto al estonto, al pli feliĉaj kaj inteligentaj 
homoj ol tiuj, kiujn mi konas. 


Elpasinte via, 


daaflei /tĉeaeda. 

Kongresa temo: 


Mediteraneo, ponto inter 
kulturoj. 


Vojaĝante at Montpetiero aŭtobuse mi 
renkontis pienajn aŭtomobiiojn kun vaiisoj 
suprenmetitaj. i/i estis de marokanoj, aikiuj 
miparoiis arabe. iiiege ŝatis tion. La afero 
pensigis min pri tiuj tempoj, kiam 
Mediteraneo estis ioko de sama iando: ne 
esfis probiemoj por iri de parto aiparto; oni 
havis saman moneron, saman iingvon. 
Tiam oni povis vojaĝi ei norda irako a/ 
Skotiando ene de sama unu kuituro. Tiam 
estis granda so/a kuituro, granda soia ŝtato, 
kaj sama juro. 


Tiel enkondukis la kongresan temon 
itala profesoro pri semidaj lingvoj 
Fabrizio Pennachietti. La temon 
prezentis kvar prelegoj kaj debato. La 
prelegoj estis: 1 Enkonduko, 2 Kulturo 
kaj historio (Malto, Mare Nostrum kaj 
Al-Andalus, brila mediteranea ponto in- 
ter kulturoj), 3 Izraelo/Islamo (prelegoj 
kaj debato) kaj 4 Tamazirto (Berberoj); 
alia mediteranea kulturo, kaj konkludoj 
al kongresa temo. 

Nekompreneble, la debato ne okazis 
post la lasta prelego, sed inter la unua 

kaj la dua (sub titolo LA-oj en 
Mediteraneo). La debatantoj estis ĉefe el 
mediteraneaj landoj, kvankam ankaŭ 
partoprenis alilokanoj. Katalunoj petis 
dufoje esti intemacie agnoskita de UEA, 
por ke ili povu havi subtenon de sia 
registaro komunuma. Ili plendis, ke siaj 
kulturo kaj lingvo estas katalunaj, sekve 
ili petis de UEA, ke ili agnosku 
Katalunion kiel landa asocio. 
Representanto el Valensjo diris, ke estas 
tri diferencaj asocioj esperantaj en 
Katalunio: KEA, KAE kaj HEF, kaj li 
demandis pri kiu reprezentas al katalunaj 
esperantistoj . A1 kiu el la tri UEA devas 
agnoski kiel sian landan asocion (tamen, 
ĉar HEF jam estas agnoskita, ĉiu 
kataluno volante esti agnoskita de UEA 
povas aliĝi HEF, se li aŭ ŝi ankoraŭ ne 
faris tion). Pri tio, kio katalunino diris, 
ke la katalunoj havas propran monon, 
la valensjano ne reagis 1 . Car mi ne 
konsideris tiun lokon aŭ momenton 
taŭgan por diskuti la aferon, mi ne 
aldonis plian argumenton. Tamen, 
loĝante mi en urbo kreita de muslimoj 
en Hispanio dum la oka jarcento, Mursjo, 
kaj naskiĝinte en la plej malnova urbo 
de Eŭropo — fondita de feniksoj je sia 
enirloko en Eŭropo — , Cadiz (Gades), mi 
petas, ke se oni agnoskas naciajn 
privilegiojn al Katalunio, oni pli rajtige 
devas ankaŭ agnoski tiujn privilegiojn 
al Murcia kaj al Andaluzio, kies kulturoj 
estas egalvaloraj al tiu de Katalunio, se 
ne pli valoraj: Ibn Arabi, Avisena kaj 
Averroes estis intelektuloj famaj tra la 
tuta mondo multe pli frue ol oni povus 
revi pri iu kataluna kulturo. 

S-ro Korsetti rekondukis la temon al 
Mediteraneo kaj kelkaj ĉees tantoj 
'Vidu noto je la fino de la artikolo, p. 27-a. 


plendis pri kial la kongrestemo devas 
reduktiĝi al Mediteraneo, kaj ne al aliaj 
kulturoj, kiel la belga aŭ irlanda. 
Samideano de Britio diris, ke pontoj 
bezonas kolonoj, kiujn povus alporti aliaj 
kulturoj eĉ se ili ne troviĝis en la 
Mediteraneo mem. Alia interesa temo 
estis larĝigo de la temo, ĉar ne nur estas 
norda kaj suda Mediteraneo, sed ankaŭ 
orienta kaj okcidenta. Nordo kaj sudo 
diferenciĝas ĉefe mone — oni plendis — 
, sed oriento kaj okcidento diferenciĝas 
filozofie, kaj tio estas pli grava 
diferenco. Alia grava konsidero en tiu 
renkonto estis kial estas tiom malmulte 
de esperantistoj en Afriko. Aŭgusto 
Kaskero diris, ke iam, disdonante librojn 
kaj helpmaterialon al samideanoj de la 
tuta Afriko, oni konstatis, ke plejmulto 
el ili estas eŭropanoj, kiuj loĝas en 
Afriko. Kiel oni vidas, je tiu debatoj oni 
ne povis konkludi pri la temo kongresa, 
sed konsideri okaze de ĝi, pri taŭgeco 
de la temo. Mankis al ni klarvido 
distingigi inter kulturo kaj civilizacio, 
du vortoj uzitaj tra la kongreso kiel 
sinonimoj, sedkiuj vere estas antonimoj. 

La kvinan de aŭgusto estis triprelega 
sesio: ni aŭdis pri la Historio de Malto, 
dirita de S-ro Carmel Mallia, kaj pri 
Mare Nostrum, dirita de nederlanda S- 
ro Gerit Berveling. La unua substrekis 
la grandan grave- 
con de la Kavaliroj 
de la Ordo de Mal- 
ta kaj Napoleono 
en la historio de 
sia lando, dum la 
dua, aŭtoro de la 
Antologio latina 
ĵus eldonita de 

UEA, rakontis la 
historion de la 
Romia Imperio, 
kaj kiel la 
Mediteraneo iĝis 
Mare Nostrum 
(maro nia). Intere- 
sa klarigo estas 
tio, ke Romulon 
kaj Remon 

(fondintoj de la urbo Romo) nutris lupi- 
no. Sed tiatempe lupino estis eŭfemismo 
por putino... Je la fino de la prelego 
vietnamo klarigis sian opinion pri la 
mediteraneaj kulturoj kaj Romia Impe- 
rio. 

Antonio Marco Botella ne povis prelegi, 
kiel anoncite, pri Al-Andalus, brila 
mediteranea ponto inter kulturoj, ĉar li estis 
malsana en hospitalo. Tamen, li sendis sian 
prelegon, kies kopion mi legis, kaj bedaŭras, 
ke li mem ne povis legi ĝin al ni, ĉar ĝi 
priskribas brile kaj klare la paŝojn kiuj 
mediteraneaj kulturanoj sekvis al eŭropa 
lando, kiun ili transformis kune kun ties 
enloĝantoj kreante novan kulturon, pli 
kompletan kaj pacan, kiu funciis kiel vera 
ponto inter kulturoj mediteraneaj, kaj kiun 
malfeliĉe detruis netoleremo fanatika 
kristana. Oni povas legi sian interesan 
prelegon en paĝo 5-a de ĉi tiu Kajero. 

PRELEGDEBATO ISRAEL/ 
ISLAMO. 

Komenciĝis la sesio post dek-minuta 
prokrastro, pro ne ĉeesto de islamano kiu 
devis debati kun S-ro Jozefo Semer, 
izraelano. La titolo de la restanta prelego estis 
Rolo de Mediteraneo, rigardita de okuloj de 
klera izraelano. Sed, ĝi fakte estis prezento 
de la nuna stato de la ŝtato de Izraelo. La 
prelego ne estis altkvalita, kaj lasis multe da 
temoj neresponditaj kaj — laŭ mia 
vidpunkto — ne respondeblaj. La preleganto 


ne citis alian aŭtoritaton ol sian propran 
sperton kiel israelanon, sed ne uzis ian ajn 
statistikon, citaĵon el gravulo politika, 
psikologia aŭ scienca el sia lando. La sola 
dokumento alportita de li al ni (skemo pri 
sia prelego), estis verkita tute en la hebrea 

lingvo! Aldone, lia prelego estis nur sia per- 
sona sperto kaj opinioj. Bizare estas, ke li 
parolis pri du etnoj, judoj kaj araboj. Nu Judo 
ne estas raso aŭ etno, sed ĉiu, kiu adoras Dion 
laŭ mosea maniero, kaj arabo estas naskito 
en Arabio, kiu ne apartenas al Izraelo, evi- 
dente. Resumante la prelegon laŭ mia inter- 
preto, ekzistas Stato Izraelo, kies enloĝantoj 
diferenciĝas iaŭ siaj religioj: ekzistas 
izraelŝtatanoj judaj kaj izraelŝtatanoj islamaj, 
kaj tiu religia diferenco estas tiel grava, ke 
renkontiĝo inter tiuj du specoj de civitanoj 
estas tute neebla. Estante la izraelŝtatanaro 
direligia, oni ne sukcesas kompreni, ke ia 
vera, fakta konstitucio de ia lando tuta estas 
la Sanktaj Skribaĵoj de unu el la du religioj. 
Sed S-ro Semer neis tion: li diris, ke Izraelo 
ne havas konstitucion (sekve ĝi ne povas 
laikiĝi). Ankaŭ li diris, ke integriĝo ne eblas 
ĉar araboj (stranga nomo por palestinanoj) 
ne volas integriĝi en tiu kulturo de la plimulto 
(juda). Li ne menciis, ke kiam Abrahamo 
venis en la landon (antaŭ preskaŭ 7 000 jaroj) 
filiŝtoj (praavoj de palestinanoj hodiaŭaj, kaj 
sekve la sama popolo) jam estis tie. Kiam la 
romianoj ekspelis judojn el teritorio de la 
nuna Izraelo, palestinanoj restis tie dum 
ankoraŭ du mil jaroj ĝis kiam la angloj kaj 
francoj devigis ilin akcepti la alvenon de judoj 
el la tuta mondo. Nun oni plendas, ke 
sepmiljaraĝa tradicio kaj kulturo ne 
adaptiĝas al okcidentema viva kaj pensa 
maniero perforte, ke oni starigas getojn por 
popolo diversa al sia, kaj kvankam palestina 
lingvo (araba dialekto) estas unu el la tri 
oficialaj en la lando, ĝi estas la sola nedevige 
lernata kaj parolata. Krom la hebrea, la an- 
gla — eble pro sia enradikiĝo en la hebrea 
kulturo — ja estas deviga! 

Tamen, S-ro Somer avertis, ke ni 
esperantistoj tute ne devas timi pri nia 
kongreso de Tel-Aviv en la jaro 2 000: ĉio 
estas kontrolita, kaj dum !a pasintaj kvin jaroj 
okazis pli da bomboeksplodoj en Parizo ol 
en Tel-Aviv... Estas multaj ĵurnalistoj en 

Izraelo kaj ili troas aferojn por disvendi siajn 
ĵurnalojn... 

Similan plendon pri ne 
interkultura alproksimiĝo 
faris Katrin Texier la sek- 
vontan tagon, parolante pri 
problemoj ĉe Berberio, 
norda parto de Alĝerio. Sed 
tiukaze kulpuloj, ne 
viktimoj, estas arabo- 
parolantoj. Fakte tiuj ĉiĵus 
malpermesis uzon de la 
berbera kaj de la franca lingvoj ĉ 
ŝi eraris pri disvastiĝo de lingvo berbera (Kanariaj 
Insuloj neniam parolis ĝin, kvankam erudiciuloj 
subtenas, ke la iam parolita gŭanĉa lingvo parencas 
al la berbera), sendube ŝia prelego estis interesa kaj 
valora por kompreni kial Mediteraneo ne estas ponto 
inter kulturoj: naciismo kaj viktimismo malhelpas 
tion. 



Fabrizio Pennachietti finfine eltiris kelkajn 
konkludojn por ni pri la Kongresa Temo. Li diris, ke 
laŭ Mediteraneo ekzistas multaj miljaraj kulturoj, 
kiuj iam unuiĝis sub regado de romianoj, farante tiel 
la Mare Nostrum, ponto inter ili; sed nun ili apartigis 
denove. Esperanto verŝajne povas fimkcii kiel nova 
ligilo inter ili ĉiuj, sed estas ankoraŭ multe da laboro 
por atingi tion. 

La sekvontan tagon, dum la Fermo de la 
Kongreso, S-ro Reto Korsetti komentis la temon 
ankaŭ tiusence. 

tMontpedero, Ca 2-an aC 7 -a cCe augusto 

de 1998 

Jesuo de Cas J-Ceras 


a\i(na- 

! Eĉ se ĝi estis lingvoperforto: la nomo peseto estas 
kataluna vorto, ĉar diminutivo de peso en la hispana 
estas pesita, sed la kataluna diminutivo ja estas pe- 
seta. Sed tiu monero estas oficiala mono en la tuta 
Hispanio, ne sole en Katalunio (al kiu — pro amo — 
mi preferas nomi Katalunjo, kio ankaŭ konfonnas 
pli al la originala nomo en la kataluna prononcado 
de tiu vorto). Do, paroli pri propra mono parolante 
pri Katalunjo, mi opinias ke estas tute frenezaĵo, aŭ 
emo al mensogo. 

Andalusa muziko 


Interesan libron mi ĵus legis, kiu 
entenas la temon mankantan en nia lasta 
Universala Kongreso. Kiel povis okazi, 
ke estante ĝenerale konsiderita ankaŭ 
universala lingvo, muziko ne estis 
menciita kiel ponto inter kulturoj? 

Christian Poche estas siro el Alepo, 
kiu fakiĝis pri etnomuzikologio, kaj per 
tiu libro, La musique arabo-andalouse 
(majstre enhispanigita de Beatriz 
Martinez del Fresno), li montras grandan 
preparon pri tiu temo. Li priskribas tion, 
kio andalusa muziko estas: tiu muziko 
kreita en Al-Andalus de muslimaj 
hispanoj kaj poste disvastigita laŭ la 
nordo de Afriko kaj influis al la tuta 
Mediteraneo, ĝis la orienta parto. Poste 
li priskribas historion de tiu muziko ĝis 
hodiaŭ; li pristudas la muzikon poezion 
kaj iliajn diversajn interpretojn, kaj li 
finfine venas a la niiba aŭ nuubo, vera 
sinfonio en kiu kanto ĉiam elstaras kaj 
kies vortojn oni ĉiam komprenas, ĉar 
aliel la muziko ne estus andalusa. Ni 
lemas pri malsamaj skoloj de nŭba: la 


maroka, la alĝera kaj la tuniza, la plej 
kompleta kaj la sola kiu reiris al 
mikrotonalismo araba. Finas la libro per 
ĉapitro dediĉita al poezia enhavo de 
nuubo. 

Nuubo estas la kerno de andalusa 
muziko. Gi estas sŭito kanta kaj 
instrumenta de diversaj poemoj, kiujn 
interludas fragmentoj sole instrumentaj, 
liberaj aŭ mezuritaj. Tiuj poemoj estas 
mohaŝaho( brodo, tio estas, ornamita 
poemo), zehel (andalusa popolpoemo, 
sugl (laboro) kaj barwal (popolkanto). 
La tuton enkondukas unu aŭ du 
instrumentaj enkondukoj. Muzikistoj 
kantas nuubon hore, sed heterefone , tio 
signifas ke ili intermiksas siajn voĉojn. 
Ne ekzistas paŭzoj inter la poemoj 
generantaj la nuubon., kaj la tutan 
nuubon difinas sia tab', tio estas, sia 
modo. Modo koherigas kaj identigas 
ĉiun nubon, kaj laŭ sia modo ekzistas 
dek unu apartaj nuuboj en Maroko, dek 
du en Alĝerio,kaj dek tri en Tunizio. Tiuj 

tradicion kune kun gotromiana 
diatonismo, kreante tiel la andalusan 
muzikon en Kordovo. 

Por ke la leganto havu nur abstraktan 
ideon pri andalusa muziko, la libro 
enhavas kompaktan diskon, kiu entenas 
17 fragmentojn de nuuboj diverstilaj, kio 
rabatas ege la prezon, kompreneble, 
farante ĝiajn 2 400 pesetojn (15 eŭroj) 
tute malŝpareblaj se oni interesiĝas pri 
muzika aŭ mediteranea historio. 
Bedaŭrinde, la libro ankoraŭ ne estas en 
Esperanto, sed nur en la franca kaj la 
hispana. 

Bibliografa noto: La mŭsica arabigo- 
andaluza, de Christian Poche. Akal, 
1997. Madrid. ISBN 84-460-0791-6. 


tri tipoj de nuuboj malsimilas laŭ siaj 
esprimo kaj stilo. 

Andalusa muziko influis la tutan 
mediteranean landaron, kaj influon de 
la nuubo oni vidas eĉ en hina muziko. 
Aliflanke, kiam franco Pierre Attaignant 
publikigis siajn Suyttes de bransies je 
la jaro 1547-a, evidentas, ke li kopiis la 
koncepton de nuubo, kaj tiel pruviĝas, 
ke la andalusa nuubo influas ankaŭ la 
okcidentan muzikon; krome de la fakto, 
ke ĝia abundeco de pure muzikaj inter- 
ludoj anoncis niajn simfoniojn. Do, ĝi 
estis pramodelo de sŭito kaj sinfonio. 
Kiam Beethoveno aldonis horon al sia 
Naŭa Sinfonio, lia revolucio muzika estis 
nenio pli ol reiri al nuubo, eĉ se li ignoris 
tion. La afero estas impresiva, se oni 
konsideras, ke nuubon oni kreis je la 
jarcento 9-a! Dum tiu jarcento Ziryaab 
venis al Andalus kaj -forgesante 
mikrotonojn arabajn- li unuigis araban 


Venas el pajjo 30-a (sociala salairo) 


Generala asekuro bezonas ĝeneralan 
kontribuadon. Iun procenton de la rento de 
ĉiuj, eĉ de la salajruloj, de la plej simpla 
laboristo al la plej granda potenculo. 

Provizore, fronte al la globaliĝo de la 
financoj kaj iaj konsekvencoj, kiuj akrigos 
la socialan problemon, la plej atingebla 
sociala rimedo estas la sociala salajro. La 
kerna afero estas organizi la socion en la 
sociala aspekto kaj prepari la mensojn kaj la 
kulturon por envojigi la planediĝon ĝis la 
unuiĝo de la homaro, kio esence estas la in- 
tema ideo de Esperanto. 

La vivado en solidareco estas pli alta 
civilizacia sociordo, kaj krom aliaj sociaj 
problemoj kiel la paco, ekonomiaj krizoj, 
solveblaj nur per la unuiĝo de la homaro, la 
sociala salajro povas esti antaŭpaŝo al pli hu- 
mana socio. 

Aŭgusto, 1998 

Sociala salajro 


Estas fakto, ke nuntempe pri 
la socialaj ideoj regas skepti- 
k i s m o . 
Oni ne a- 
tentas pri 
sociaj ide- 
ologioj . 

La socia- 
laj ideo- 
logioj nas- 
kitaj meze 
de la pasinta deknaŭa jarcento 
ne sukcesis praktike ĉe la fino 
de nia dudeka jarcento. La 
marksismo fiaskis en Sovetio. 
La anarkiismo restas kiel nura 
atestanto. La kapitalismo en 
ĝia aspekto de libera merkato 
estas hodiaŭ en plena dis- 
volviĝo tra la tuta mondo en 
fazo de financa planediĝo. 

Tute libera merkato, sen 
monopoloj, akrigas la 
konkurencon, instigas la 
teknikan disvolvi on, mul- 
tigas la produktadon kaj fine 
reduktas la plusvaloron. 
Tamen, en kontraŭaj aspek- 
toj, la financoj superregas 
enkadre de potencaj bankoj 
kaj financistoj. Alie la konku- 
renca merkato kunportas 
grandajn elspezojn en propa- 
gando kaj la praktika mono- 
polo de la internaciaj finan- 
coj kaj kelkaj transnaciaj 
entreprenoj. Antaŭ tiaj cir- 
konstancoj la laboristoj an- 
koraŭ restas organizitaj nacie 
kaj fariĝas senpotencaj antaŭ 
tiuj novaj cirkonstancoj. Ili 
apenaŭ povas fari nenion. Tiel 


same okazas al la individuaj 
kaj malgrandaj entreprenoj. 
Tiuj entreprenoj, kiuj here- 
diĝis de la patroj al la filoj tra 
generacioj preskaŭ malaperis. 
Multaj entreprenoj ordinare 
nur daŭras malpli ol dudek 
jaroj, kaj kompreneble tiuj 
entreprenoj ne garantias 
porvivaj laborlokojn. 

Certe la vivnivelo en la 
industriaj landoj estas 
nuntempe pli alta ol neniam 
antaŭe, sed pliiĝas la dife- 
renco inter la riĉaj kaj 
malriĉaj landon kaj ankaŭ 
inter riĉuloj kaj malriĉuloj de 
la propraj riĉaj landoj. Ek- 
zistas sendungeco, mankas la 
sekureco de laborlokoj kaj 
tiuj fariĝas pli kaj pli even- 
tualaj. 

Solvi tiujn socialajn pro- 
blemoj estas tre malfacile. Ili 
bezonas tutmondan agadon 
akorde kun la ekonomia 
planediĝo. Monda organizo 
ne sekvas la financan pla- 
nediĝon en iuj sociaj aspek- 
toj. La mondo restas disigita 
en suverenaj ŝtatoj. La 
sindikatoj ankoraŭ estas 
naciaj. La esperantismo, kiu 
povas unuigi la homaron res- 
tas stagna kaj amorfa pri 
sociaj kaj socialaj aferoj. 
Dume, kion oni povas fari? 

Nuntempe estas sufiĉa 
kapablo de produktado, des 
pli profitante la disponeblan 
laboradon de la sendungitoj, 
por stabli organizitan soli- 


darecon fronte al iuj even- 
tuala oj de la vivado. 

La laborista luktado por 
pliigi la salajrojn restas vana, 
ĉar ĝi nur kontribuas al la mo- 
na inflacio. La reduktado de 
laborhoroj ne solvos la sen- 
dungitecon, ĉar ĝi plialtiĝos 
la prezojn kaj pro tio ĝi re- 
duktas la aĉetkapablon kaj 
generas plian sendungecon. 
Tio farenda estas pliigi la 
sekurecon enkadre de la 
solidareco, fundamento de 
kohera kaj justa socio. 

Tio farebla estas la sociala 
salajro aparta de la labor- 
salajro. Tio garantios ĉiujn 
kontraŭ mizero en la abun- 
deco. Ni imagu socialajn 
salajron por ĉiuj de la naskiĝo 
ĝis la forpaso. Gi estos helpo 
al la gepatroj por la infanoj, 
permesos longan instmadon 
al la gejunuloj, zorgos 
alfronte eventualan sendun- 
gecon, estos asekuro por la 
maljunuloj kaj plie ankaŭ es- 
tas asekuro por ruinigitaj 
entreprenistoj. 

Kompreneble, ĉiuj devas 
kontribui al la monaj rimedoj 
por subteni tiun ĝeneralan 
sekurecon. Se oni ŝarĝas la 
entreprenojn per plia impos- 
tado, tiu impostado plialtigos 
la prezojn kaj en tutmondo 
komerca konkurenco ĝenos la 
disvendado kaj generos pli da 
sendungeco. 


Finas en paĝo 29-a 

Verkante, pensante 


Ĉu ci, estimata leganto, iam 
konsideris tion, ke La Biblio estas la 
plej vendita libro tra historio? Mi 
kredas, ke tio obeas al kelkaj tre 
difmitaj kialoj: 

1 La libro estas tre gra- 
va por dikredantoj, 
kiuj estas multaj: tiuj 
kredas, ke la aŭtoro de 
la libro estas Dio 
Mem. 

2 Ankaŭ ili kredas, ke 
ĉio en la Biblio estas 
verci. Ni provas klarigi 
memevidentajn stul- 
taĵojn kaj mensogojn, 
dirante ke dio pcirolas 
hiperbole por tiuj mensoj semidaj 
arkaikaj. Sekvo de tio estas, ke 
kredantoj devas engluti interpretojn 
de profesiaj religiuloj, se ili ne volas 
havi problemojn kun Dio. 

3 La Bibtio estas tre varia. Fakte, ĝi 
ne estas unu libro, sed sepdek du. 
Unu el ili prezentas la dian 
interpreton de la origino de homo, 
peko — ja revolucia elpensaĵo! — kaj 
pri la unua hommortigo; alia libro 
parolas pri leĝoj ( Deŭteronomio ), 
alia, pri amo kaj poezio ( Psalntoj ), 
alia pri militoj ( Makabeoj ), kaj tiel 
plu. Do, oni povas konkludi, ke gra- 
va trajto por bonega disvendado de 
La Biblio estas ĝia varieco. 

Do, gravaj trajtoj estas, kiel jam 
menciite, graveco de la aŭtoro, kaj ve- 
reco. Tio kontraŭagas malbonan trajton 


rilate al divastigo libra, kio estas dikeco 
(sinonimo de tedo ĉi tie). 

Oni povas konkludi, kiel plua vero 
el la Biblio, ke por ke verko 
disvastiĝu, ĝi devas konfor- 
mi laŭ — almenaŭ — kvar 
trajtoj : graveco de sia aŭto- 
ro, varieco, vereco (alme- 
naŭ ŝajna, ni revenos al tio) 
kaj maldikeco. Kompre- 
neble, tiuj trajtoj estas rela- 
tivaj. Ekzemple, se ci ne ŝa- 
tas poezion, Kanton de 
Kantoj (Laŭŝajne verkita 
de Reĝo Salomono de Izra- 
elo), ci konsideros dika, 
kvankam ĝi estas nur kvin- 
paĝe longa! Male, se ci amas la hispanan 
lingvon kaj literaturon, ci ne opinios, ke 
Don Kihoto estas dika, malgraŭ siaj pli 
ol mil paĝoj. Ankaŭ helpas maldikigi 
longan libron arta uzo de la skribo mem, 
kaj konekto de la aŭtoro kun la legantoj, 
pere de la skribo mem. Kiel oni povas 
vidi, dikeco kaj tedo estas 
interkonektitaj, ni diru, ke ili estas la du 
flankoj de sama monero. 

Vereco ne volas diri nepre, ke oni 
rakontas verajn okazaĵojn. Mil kaj unu 
noktoj (ankaŭ nomita Orientaj noktoj) 
rakontas aferojn pri homoj el diversaj 
profesioj kaj feoj, princoj, kaj tiel plu, 
kiuj evidente ne veras. Sed dum la 
leganto lernas pri ili, li aŭ ŝi vivas la 
rakontojn kiel veraj, tio estas, dum tiuj 
momentoj tiuj aferoj veras por li aŭ ŝi. 
La nekonata aŭtoro aŭ aŭtoroj de tiu li- 

bro longa kaj mirinda ludas per deziro 
kaj fantazio de la leganto por kredigi sian 
rakonton, kaj tio estas sana ĉar kiam la 
legado jam fmis, la ensorĉo ĉesas, kaj 
leganto reiras al reala mondo, kaj 
komprenas, ke ĉio ne veras. Sed li aŭ ŝi 
ĝuis la legadon, kaj tio estas sukceso por 
aŭtoro. Aliflanke, rakonto pri vera afero, 
kiel ekzemple insekta vivo, povas dikiĝi 
ege, se la leganto ne interesiĝas. Vera 


grava..., ĝis kiam oni malfermas la 
libron mem. Se le enhavo de la unua 
paĝo estas interesa, oni povas legi ĝin 
ĝis intereso ĉesas. Se tio ne okazas 
antaŭ la ftno, la verko estas interesa, 
evidente. Se la enhavo estas peza, la 
graveco de Hila-ri ne estas graveco de 
aŭtoro, sed eksterliteratura. Alifla nk e 
se nekonatulo sukcesas, ke oni 



artisto povas, tamen, eĉ tion maldikigi, 
kiel Isaac Asimov pruvis per siaj libroj 
pri scienco kaj historio. Ekzemplo pri tio 
estas sia dika sed interesa libro La uni- 
verso. Kio estas lia sekreto? Alprok- 
simigi la temon al leganto, kompreneble. 

Pri varieco ne estas multe por diri. 
Eĉ se oni parolas pri ununura temo, 
oni povas konsideri ĝin el diversaj 
flankoj aŭ vidpunktoj. Ekzemploj 
ankaŭ helpas. Ciukaze, estas malmulte 
de temoj kiuj ne rilatas al aliaj temoj. 

Kaj mi venas al la plej tikla afero, 
graveco de aŭtoro. Tio ne volas diri, 
ke la aŭtoro devas esti gravulo. Se 
Hila-ri Klintn, ekzemple, verkus 
libron, ĝia intereso povas esti relative 


malfermu sian libron, kaj se oni estas 
kaptita de tio, kion la libro diras, ĝis 
la ftno, la aŭtoro graviĝas per tio kaj 
eniras Olimpon de Gravaj Aŭtoroj por 
la koncerna leganto, kiu eble 
rekomendos tiun aŭtoron al siaj amikoj 
kaj konatuloj. Tio okazis al Conan 
Doyle (konan dojle) kaj al ĉiuj aliaj 
aŭtoroj, ĉar kutime ili estis 
nekonatuloj dekomence... 

Mankas aliaj gravaj karakteristikoj 
de legindaj skribaĵoj, sed mi parolos 
pri ili alian tagon. Estu nun mia celo 
verkante tiun ĉi artikolon konvinki al 
ci, kara leganto, ke ci ankaŭ povas 
verki artikolon. 

Himnoj, 

(okaze de la Himno de Okcitano) 


Kiam la internacia Kongresa Ĥoro 
koncertis kadre de la 83-a Universala 
Kongreso de UEA, mi ne volis kredi mi- 
ajn orelojn, kiam mi aŭdis interpreton 
pri Himno de Okcitanio kantitan ne nur 
de nia ĥoro, sed ankaŭ de preskaŭ tuta 
la ĉeestantaro. Sajnis, ke la esperantistoj 
akordigis kun tiu sinteno de subpremado, 


la Marseljeson en Esperanto (ankaŭ mi 
ne sciis ĝin en la franca). Do mi devis 
kontentigi min kriante Vive la France! 

Sed La Marseljeson, kvankam 
simbolon de centrisma Francio, oni tute 
ne povas rigardi kiel simbolon 
subpremantan. Ni konsideru tion, kion 
ĝi diras: 

kiujn tiuj tiel nomitaj subpremataj 
popoloj el la mondo kutime havas. En 
la plej centrisma lando de la mondo. 
Lando, kiu akceptis nin esperantistojn 
sindoneme kaj gasteme. Mi dubas ĉu 
Okcitanio estas subpremata lando. Mi 
ankaŭ dubas, ĉu okcitanoj estas popolo. 
Bezonas oni pli ol havi apartan lingvon 
por esti popolo. 

Por kontraŭi tiun — laŭ mi — 
sensencaĵon, mi bedaŭris, ke mi ne sciis 


Ni iru, infanoj de l ’ patrio, 
la tag’ de gloro alvenis jam! 
Kontraŭ ni de la tiranio 
Flago sanganta levis sin (2) 
Aŭskultu vi dum la kampanjoj 
Muĝi la bestaj soldatoj 
Dum rabante viajn infanojn 
sufokante ilin laŭ sia plezuro. 
Refreno: 

Al armoj, civitanoj! 

Formante bataljonojn! 

Al arm ’, al arm ’! 

Malpura sang ’ 
inundas la kamparon. 

II 

Kion volas ĉi sklava hord'? 
perfidistoj, komplotaj reĝoj? 

Por kiu tiuj nenoblaj kaptiloj , 
feroj longtempe pretigitaj? (2) 
Francoj, por ni! Ve, kia ofendo! 
Kian senton ĝi devas levigi? 

Nin oni kuraĝas mediti 
meti je antikva sklaveco! 
[RefrenoJ 

III 

Cu fremdaj kohortoj 
leĝigos ĉe niaj hejmlokoj? 

Ĉu salajrataj falangoj 
faligos niajn fierajn militistojn? 
Granda Dio..! Per ĉenitaj manoj 
ĉu niaj fruntoj plorus, 
malnoblaj despotoj iĝus 
mastroj de niaj destinoj? 
[Refreno] 

IV 

Tremu, tiranoj!, perfididoj 
malaprobo de ĉiuj ajn. 

Tremul, viaj patrmortigaj planoj 
finfine ricevos sian pagon. 

Cio soldatas kontraŭ vin. 

Se ni falas, junajn heroojn 
la lando denove produktas 
kontraŭ vi pretigitaj por bati. 
[RefrenoJ 

V 

Francoj!, en grandomilitiste 
portu aŭ haltigu viajn batojn, 
savu tiujn tristajn viktimojn 
armitajn nevole kontraŭ ni , 
sed despoton sangavidan, 
kaj komplicon kuiritan ĉe ni, 
ĉiun tigron kiu, senkompate, 
ŝiras enon siapatrinan. 

Libereco, kara liberec' 
batalu inter viaj defendantoj. 

Sub niaj flagoj, venko 
asekuru vian fortan akcenton, 
ke viaj mortantaj malamikoj 
vidu vian venkon kaj nia gloro! 

[RefrenoJ 

Mi konkludas gvidante vian atenton 
al fakto, ke kanto kontraŭ tiraneco ne povas 
esti rigardata kiel tiraniigo. Okcitanio 
neniam estis pli grava ol kiel parto de unu 
el la plej gravaj landoj el la mondo. Lokalaj 
estroj ofte subpremas samlokanojn, kiel 
historio atestas. Fakte naciojn oni elpensis 
por fmi feŭdistojn. Malhistoriistoj nunaj 
volas ripeti historion, kiel oni vidis en 
Bosnio kaj aliaj parto de la mondo. Flimnoj 
estas vere nenio, krom respegulaĵo de 
faktoj pasintaj aŭ estantaj. La himno de 
Okcitanio estas kanto de amo. La 
Marseljeso estas kanto de ribelo 
sangosoifa, sed kiu signalas kaŭzojn de 
tiraneco kaj subpremado, kaj ĝi ankaŭ 
signalas la vojon por liberigi sin de tiu 
subpremo, ne nur plendo, por ke dio aŭ 
alia fantomo liberigu nin. Kutime ni devas 
solvi niajn problemojn. Mi ankaŭ ne 
komprenas kial nia horo ankaŭ ne kantis 
la solan kanton kiu portas la nomon La 
internacia. Oni diris al mi, ke oni ne devas 
fari politikon, sedĵus tio estis, kion ni faris 
en Montpeliero irante tien. Ni montras 
praktike, ke intemacia ilo funkcias bone, 
kaj tio ankaŭ estas politiko, kio estas la 
arto fari bezonaton ebla. Se oni analizas 
la vortojn de tiu kanto, oni povas atingi 
rezoneblajn konkludojn, kiuj estas tre 
proksimaj al nia celo. Sed tio estas alia 
kanto. 

[RefrenoJ 

VI 

Amo sakra al patrio, 

svidu levi venŝeman brakon nian. 

f o6(t 'r^ammer. 

Inkonduko en muzikon: 

Prezentd 


Kajero de septembro 


Post niaj gravaj serioj da artikoloj pri mursjaj Lirikaj Perloj de Al- 
Andalus kaj Kutime Faritaj Demandoj, ni enkondukas novan interesan 
temon serian, enkondukon en muzikon, kiun ni ankaŭ taksas alte pro la 
intereso de la temo kaj pro la utileco de la afero. Inter ni esperantistoj ne 
ekzistas tro da muzika sperto kaj kulturo, laŭ mia travivaĵoj, kaj mi espe- 
ras, ke miaj artikoloj kontribuas al plenigo de grava truo en nia movado. 
Se mi eraras tion farante, mi atendas lojalajn korektojn de samideanoj . 
Aliflanke, mi devos proponi novajn vortojn, ĉar la sola verko, kiun mi 
konas, kiu tuŝas nian temon, estas Muzika terminaro kun alfabeta 
indekso, de David. G. Hill kaj eldonita de MEL en Sofia je 1992. 
Bedaŭrinde, ĝi estas verko de brito, kiu apogis sin — laŭ oni eltiras el sia 
verko — larĝe en la brita tradicio. Male, mi opinias, ke la ling\’o de muziko 
estas ĉefe itala, kaj pro tio oni devas konsideri la italan — ne la anglan — 
kiel evidentan fonton por terminoj tehnikaj. Tamen, miaj ennovaĵoj estos 
malmultaj kaj sufiĉe rezonitaj, por ke oni konsideru ĝiajn oportunecojn. 


Mi esperas, ke legantoj de miaj artikoloj partoprenos en diskutoj 
pri tiuj temoj de mi proponitaj ĉi tie, kaj eĉ se ne ĉiujn komentojn mi 
publikigos ĉi tie, mi promesas, ke la plej interesaj el ili aperos kun 
mencio de la aŭtoroj. 


Kiom da notoj havas piano? 

Tio estas kaptila ridindigaĉo! Mi espe- 
ras, ke neniu el vi falu en ĝin... Piano 
havas... sep notojn! Kial nur sep? Bone, 
ekzistas nur sep notoj. Piano havas 
multajn sonojn, sed notoj estas nur sep. 
Tio estu nia unua leciono. Kio estas 
noto? Notoj estas grafikaj signoj kiuj 
esprimas muzikajn sonojn kaj difinas 
iliajn tesiturojn kaj daŭrojn. Ni parolos 
pri daŭro poste, sed nun klarigas, ke 
tesituro estas la muzika alteco de notoj, 
tio estas, kiom altaj aŭ akutaj ili estas. 
Notoj havas sep nomojn, laŭ siaj relativaj 
tesituroj: do, re, mi, fa, sol, la kaj si. 


Tiuj nomoj estas multe pli kanteblaj ol 
tiuj nomoj, kiujn ili ricevas en la angla 
tradicio: C D E F G AB. Kialo estas, ke 
kiam oni lemas muzikon en Britio kaj 
aliaj landoj, oni kutime ne kantas, sed 
uzas muzikilon — kiel pianon aŭ gita- 
ron — por praktiki la ekzercojn. Rezulto 
estas, ke dum oni ja povas uzi klavon A 
aŭ G, oni trovas multe pli kanteblaj 
silabojn do-re-mi-fa-sol-la-si en la 
ceteraj landoj, kie oni ne uzas muzikilon, 
sed la propran voĉon por eklerni 
muzikon. 

Sufiĉas por unua leciono. Venontfoje, 
mi klarigos kial tiujn nomojn oni elektis 
por notoj. Gis! 

